
NORDISK  OLDKYNDIGHED  OG  HISTORIE: 

UDGIVNE  AF 

DET  KONGELIGE 
NORDISKE  OLMKRIFT-SELSKAB. 

1898. 

II.   RÆKKE. 

13.  BIND,    3.  HEFTE. 


KJØBENHAVN. 

I  COMMISSION  I  DEN  GYLDENDALSKE  BOGHANDEL. 

THIELES    BOGTRYKKERI. 


Af  Oldskrift-  Selskabet  eller  med  dets  Understøttelse  ere 
følgende  Skrifter  udgivne  i  Gommission  hos  den  Gyldendalske 
Boghandel;  de  med  *  betegnede  kunne  faaes  for  2/s  af  Boglade- 
prisen af  Medlemmer  af  Selskabet,  naar  de  herom  henvende  sig 
til  den  ene  af  Secretairerne ,  Dr.  phil.  Sophus  Muller,  National- 
museet, Kbhvn.  K.     Hvor  Formatet  ikke  angives,  er  dette  8V0. 

*Aarbøger    for  nordisk  Oldkyndighed    og   Historie.       1866  —  1897. 

Hvert  Bind  4  Kr.     (Fortsættes  med  et  Bind  aarlig.) 
Annaler  for  nordisk  Oldkyndighed  og  Historie.     1836—60.    20  Bind. 

Hvert  Bind  4  Kr. 
*_     Aargangene  1861—63.     3  Bind.     Hvert  Bind  4  Kr. 
*_     Aargangene  1864— 65,  Register  til  Aarg.  1836— 63.    1  Bind.    2  Kr. 
[Antiquariske  Annaler.     1—4.  D.     1812—27.]     Udsolgt. 
*Antiquarisk  Tidsskrift.     1—7.  B.     1843—63.     Hvert  Bind  4  Kr. 
Antiquitates   Americanae  sive  Scriptores   septentrionales   rerum   Ante- 

Columbiarum  in  America.     1837.     4.     24  Kr. 
Antiquités  Americaines,  publiées  par  G.  G.  Rafn.     1845.     8  Kr. 
♦Antiquités  de  TOrient,  par  G.  G.  Rafn.     lérelivraison.     1856.     4  Kr. 
Antiquités    Russes    (selon    la    rédaction    de    G.  G.  Rafn).      T.  I— II. 

1850—52.     4.     60  Kr. 
*Atlas  for  nordisk  Oldkyndighed  (med  22  Plader).    1857.   Fol.  20  Kr. 
[Egilsson,  S.,  Lexicon  poéticum  antiquae  linguae  septentrionalis. 

1860.]     Udsolgt. 
[Fornaldar  sogur  nororlanda.     1—3.  B.     1829—30.]     Udsolgt. 
[Fornmanna  sOgur.     1  —  12.  B.     1825  —  37.]     Udsolgt. 
Færeyinga  saga  eller  Færøboernes  Historie.     Udg.  af  G.  G.  Rafn. 

1832.     6  Kr. 
—     oder   Geschichte    der  Bewohner   der   Fårøer.      Herausgegeben  von 

G.  G.  Rafn  u.  G.  G.  F.  Mohnike.     1833.     6  Kr. 
♦Grondal,  B.,    Clavis  poética  ant.  linguae  septentr.     1864.     4  Kr. 
Grønlands  historiske  Mindesmærker.     3  Dele.     1838—45.     26  Kr. 
*Hauksb6k  udgiven  efter  de  Arnamagnæanske  håndskrifter  no.  371,  544 

og  675,  4to,  samt  forskellige  papirhåndskrifter.    1  — 3.  hæfte.    1892  — 

96.     12  Kr.     (Hæfterne  henholdsvis  5  Kr.,  4  Kr.  og  3  Kr.) 

Lektor  Rostrup,  der  velvillig  har  undersøgt  skaftet,  har 
udtalt,  at  det  sandsynlig  er  dannet  af  birkeved;  en  nojagtig 
bestemmelse  kan  ikke  foretages  uden  at  beskadige  det,  da 
det  ved  præparationen  er  blevet 
overtrukket  med  fernis.  Skaf- 
tets længde  er  CUo;  på  midten 
er  det  O.028  bredt,  O.024  tykt. 
Forneden  udvider  det  sig  til  en 
O.05  tyk  knop.  Heri  stemmer 
det  overens  med  øxesk afterne 
fra  pælebygningerne  i  Schweiz1, 
og  formen  viser  i  det  hele  stor 
lighed  med  enkelte  af  disse2. 
Mulig  er  det  mere  end  en  til- 
fældighed, at  der  ved  den 
ældste  øxeform  fra  vor  yngre 
stenalder  ikke  blot  for  bladets, 
men  også  for  skaftets  vedkom- 
mende lader  sig  påvise  analo- 
gier så  langt  mod  syd. 

At   skaftet   har  været  be- 
stemt til   en   spidsnakket  øxe, 

fremgår  af  gennemboringens  form  i  skafthovedet  (se  fig.  6).  På 
forsiden  er  den  0.046  lang,  O.042  bred,  på  bagsiden  O.033  lang, 
c.  O.027  bred;  træets  torring  og  præparation  kan  have  for- 
andret hullets  form  en  smule,  dog  ikke  ret  meget.  Tillige 
ses  det,  at  øxebladet  har  stået  skråt  mod  skaftet,  en  enkelt- 
hed, der  allerede  foran  er  omtalt.  Overfladen  er  ikke  så 
godt  bevaret,    at  tildannelsesmåden   lader   sig  iagttage   i  det 


Fig.  6.     Vs. 


1  Se  Keller,  Pfahlbauten,  6  Bericht,  s.  248:  »alle  Stiele  lån- 
gerer  Instrumente  zum  Schlagen  und  Hauen  haben  am  Ende 
einen  Knopf « . 

2  Keller,  anf.  sted,  pi.  2,  fig.  4  (asketræs  skaft  fra  Roben- 
hausen). 

Aarb.  f.  nord.  Oldk.  og  Hist.  1898.  H 

enkelte;  dog  ses  flere  steder  endnu  de  samme  karakteristiske 
snitmærker  som  på  skaftet  fra  Sigerslev. 

Om  skæftningen  af  den  øxetype  (den  tyndnakkede),  der 
i  tid  følger  nærmest  efter,  har  det  nye  fund  givet  fuld  op- 
lysning. I  løbet  af  det  tidsrum,  som  dysserne  tilhører,  af- 
løses den  af  en  anden  form,  der  er  eneherskende  i  hele  sten- 
alderens slutningsperiode,  jættestuernes,  stenkisternes  og 
enkeltgravenes  tid:  øxebladet  aftager  ikke  væsentlig  i  tykkelse 
mod  nakken,  og  denne  har  som  oftest  ret  regelmæssig,  rektan- 
gulær form. 

Det  ligger  nær  at  antage  og  er  allerede  udtalt  af  andre1, 
at  denne  tyknakkede  øxes  udvikling  af  den  foregående  form, 
med  hvilken-  den  forbindes  ved  en  række  overgangsled, 
skyldes  praktiske  hensyn.  I  virkeligheden  var  jo  den  del  af 
den  tyndnakkede  øxe,  der  gik  igennem  skaftet,  ikke  til  syn- 
derlig nytte,  og  det  måtte,  som  foran  berort,  ved  en  øxe, 
hvis  blad  omsluttedes  af  skafthovedet,  være  heldigt  at  bringe 
æggen  i  stor  afstand  fra  dette.  Den  tyknakkede  øxe  må 
således  siges  at  repræsentere  et  fremskridt,  for  så  vidt  den 
skæftedes  således,  at  nakken  ikke  gik  væsentlig  igennem 
skafthovedet,  men  lå  i  flugt  med  dettes  bagside.  Og  visse 
forhold  tyder  på,  at  just  dette  har  været  tilfældet.  Bladets 
form  er  indrettet  på  at  kunne  fastholdes  af  et  skaft,  som 
kun  omsluttede  dets  bageste  parti.  Fremdeles  er  det  netop 
på  dette  sted,  at  der  stundom  findes  de  karakteristiske  gnid- 
mærker,  som  må  antages  opståede  ved,  at  sandskorn  eller 
lignende  under  brugen  er  trængte  ind  mellem  skaft  og  blad 
og  har  gnedet  furer  i  det  sidste2.  1  nogle  tilfælde  har  over- 
fladen i  nærheden  af  nakken  i  andre  henseender  (slibning, 
farve)  en  lidt  anden  karakter  end  ellers,  hvad  der  også  kan 
tyde  på,  at  just  dette  parti  dækkedes  af  skaftet.     Det  store 


1  Sophus  Muller,    Vor   Oldtid,   s.  121. 

2  Sophus  Muller,   Stenalderen,  nr.  59 — 60. 

antal  ophuggede  øxer1,  fremkomne  ved,  at  bladet  er  knæk- 
ket foran  skaftet  og  derefter  tildannet  til  ny  skæftning,  yder 
også  sandsynlighed  for,  at  kun  den  bageste  del  var  indstukken 
i  skaftet. 

Endelig  skal  opmærksomheden  henledes  på  et  forhold, 
som  finder  sin  naturligste  forklaring,  når  øxerne  har  været 
skæftede  som  ovenfor  angivet.  På  en  del  af  de  tyknakkede 
øxer  har  nakken  et  bestemt,  øjensynlig  tilsigtet  skråt  fald. 
Sammenholdes  dette  med,  hvad  der  foran  er  udtalt  om  de 
ældre  øxeformer,  at  bladet  står  skråt  mod  skaftet,  finder 
denne  ejendommelighed  formentlig  sin  forklaring:  ved  at  nakken 


Fig.  7.     Vs. 

huggedes  skrå,  kunde  den  ligge  nojagtig  i  flugt  med  skafthovedets 
bagside.  At  dette  har  været  hensigten  med  den  skrå  tildan- 
nelse af  nakken,  stadfæstes  ved,  at  denne  især  forekommer 
ved  en  række  øxer,  som  i  det  hele  udmærker  sig  ved  særlig 
smuk  form  og  omhyggelig  behandling.  Flere  af  dem  har  ved 
nakkeenden  modtaget  en  særlig  tilhugning,  utvivlsomt  af 
hensyn  til  skæftningen.  Eet  af  disse  stykker2,  fundet  i 
Meilby  sogn,  Randers  amt,  er  afbildet  i  fig.  7;  det  er  0.28 
langt,  0.07  bredt,  0.03  tykt,  slebet  på  alle  fire  sider.  Tilhug- 
ningen til  skæftningen,  der  bedst  ses  af  detailtegningen  fig.  8, 
når  på  oversiden  O.053,  på  undersiden  O.076  ind  på  bladet; 
selve  nakken  er  jævnet  ved  små  afspaltninger  på  tværs. 

En  række  andre  øxeblade  stemmer  i  bygning  og  behand- 
ling så  noje   overens   med  det   afbildede  stykke,   at   der   her 


1  Anførte   skrift,  nr.  70. 

2  Mus.  nr.  13431. 

11 

utvivlsomt  må  siges  at  foreligge  en  bestemt  varietet  af  den 
tyknakkede  øxe,  selv  om  man  ikke  vil  opstille  dem  som  en 
særlig  form.  Mellem  flere  af  dem  er  overensstemmelsen, 
også  med  hensyn  til  flintens  farve  o.  a. ,  i  virkeligheden  så 
stor,  at  de  skulde  siges  at  være  dannede  i  samme  værksted, 
skont  de  er  fundne  i  forskellige  egne  af  landet.  På  nogle 
er  nakken  sleben,  på  andre  kun  tilhugget.  I  de  tilfælde, 
hvor  den  skråner  stærkt,  som  på  det  afbildede  exemplar, 
viger  æggens  øvre  hjorne  kendelig  tilbage1;  er  nakkens  skrå- 


Fig.  8.    7s. 

ning  mindre  stærk,  står  æggen  derimod  omtrent  vinkelret  på 
bladets  længderetning2;  også  dette  forhold  taler  for  rigtig- 
heden af,  at  nakkens  skrå  retning  svarer  til  bladets  stilling 
mod  skaftet. 

Det  vilde   være   ønskeligt   at   vinde   en    tidsbestemmelse 

1  Mus  nr.  22385  (Skaarup,  Fyn),  27542  (ukendt  findested),  27543 
(Herlev,  Sjælland),  A  7204  (Tostrup,  Falster),  A  9424  (Volle- 
rup, Vendsyssel);  endvidere  et  exemplar  i  Museet  i  Odense 
(ukendt  findested). 

2  Mus.  nr.  A  7199  (ukendt  findested) ,  A  7203  (ligeså) ,  A  9935 
(Jylland),  samt  et  exemplar  i  apotheker  Mikkelsens  samling 
i  Odense  (Kragsbjerggaard,  Odense  Frue  landsogn).  I  museet 
i  Lund  findes  tre  øxer  af  denne  art  (fra  Skaane).  —  Flere 
stykker  er  mærkelig  tynde  og  har  indbuede  sider,  således 
Mus.  nr.  MMCCXXXIX  (fra  en  hoj  ved  Sønderhaa,  Thy), 
A  15048  (Slauggaard,  Ribe  amt);  et  beslægtet  exemplar  fra 
Nordfyn  findes   i  en  fynsk  privatsamling. 

for  den  her  udskilte  varietet  af  den  tyknakkede  øxe,  men 
på  basis  af  de  sparsomme  oplysninger,  som  foreligger,  er  det 
næppe  muligt.  Kun  om  eet  stykke  hedder  det,  at  det  er  fun- 
det i  en  grav  sammen  med  to  dolke1;  det  s.  140  anm.  2 
nævnte  exemplar  fra  Slauggaard,  stammer  fra  een  af  de 
enkeltgrave,  som  Museet  har  undersøgt  på  gårdens  jorder. 
Men  alle  de  andre  er  fundne  uden  forbindelse  med  andre 
sager  og  uden,  at  der  foreligger  iagttagelser,  som  kunde  give 
holdepunkt  for  en  nojere  tidsbestemmelse.  Efter  den  hele 
omhyggelige  behandling  og  den  ejendommelig  udprægede  form 
skulde  man  være  tilbojelig  til  at  henføre  de  skrånakkede 
øxer  til  stenalderens  allersidste  tid2. 

Segl  fra  Stenild  ved  Hobro. 

Efter  at  det  forste  skæftede  stenalders  redskab  var 
fundet,  hengik  ikke  fuldt  et  år,  for  det  andet  fremkom.  En 
meddelelse  herom  vil  således  i  mere  end  een  henseende  na- 
turligt slutte  sig  til  foranstående  offentliggørelse  af  fundet 
fra  Sigerslev,  og  de  ydre  forhold  har  netop  tilladt,  at  dette 
kunde  ske3. 

Det  nye  redskab,  der  er  gengivet  efter  fotografi  i  neden- 
stående fig.  9 — 11,  blev  i  begyndelsen  af  juni  1898  fundet 
ved  torveskæring  i  Stenild  mose.  Et  par  dage  derefter  afgav 
finderen,  en  ung  tjenestekarl,  sit  fund  til  justitsråd,  apotheker 
Hansen   i   Hobro,    der    med    rigtigt    skon    om   stykkets    ual- 


1  Mus.  nr.  A  7204  skal  være  fundet  sammen  med  dolkene  A  7780 
og  7787 

2  I  den  her  givne  korte  udsigt  over  skæftningen  af  de  danske 
flint  øxer  er  intet  hensyn  taget  til  former,  der  kun  forekommer 
enkeltvis,  eller  til  den  provisoriske  skæftning  af  brudstykker 
(se  herom :  Sophus  Muller,  Aarb.  1896,  s.  407.  Stenalderen, 
nr.  210— 211). 

3  Den  foranstående  meddelelse,  der  forst  var  bestemt  til  at 
fremkomme  særskilt,  forelå  i  korrektur,  da  Museet  modtog 
seglen  fra   Stenild. 

mindelige  betydning  ufortøvet  indsendte  det  til  Museet1. 
Nogle  dage  senere  indhentedes  på  stedet  nojere  oplysninger 
om  fundforholdene. 

Findestedet  er  den  nordligste  af  to  smalle  moselodder, 
der  hører  til  gården  matr.  nr.  6  af  Stenild  (Stenild  sogn, 
Gislum  herred,  Aalborg  amt).  Mosen  er  en  storre,  lyngklædt 
hojmose.  Findestedet  ligger  næppe  250  m.  0  til  S  for  den 
sydlige  af  de  to  »Klovhoje«2;  afstanden  til  nærmeste  faste 
land  (mod  N  til  V)  er  c.  110  m.  Torvelaget  var  på  stedet 
c.  1.40  dybt  og  hvilede  på  sandbund;  i  den  nederste  del  af 
torven  var  der  hist  og  her  i  mosen  fundet  rester  af  mindre 
træstammer,  hvis  rødder  gik  ned  i  sandet. 

Redskabet  fandtes  i  en  dybde  af  c.  l.io  under  mosens 
overflade.  Det  lå  noget  skråt  med  hovedet  nedad  i  SV, 
håndtaget  opad  i  NØ.  Torvespaden  overhuggede  skaftet  om- 
trent på  midten,  og  herved  løsreves  tillige  en  flis  af  skaf- 
tets øvre  parti,  hvilken  flis  finderen  senere  surrede  fast  på 
dens  oprindelige  plads3.  Da  finderen  bemærkede,  at  det  var 
et  bearbejdet  træstykke,  han  var  stødt  paa,  pillede  han  for- 
sigtig resten  deraf  ud  af  torvemassen.  Flintbladet  sad  da 
indstukket  i  skaftet,  således  som  vist  i  tig.  9,  fastholdt  af 
to  små  tresidede  trækiler,  hvis  længde  var  lige  så  stor  som 
skaftets  tværsnit;  disse  kiler  bortkom  i  mosen,  inden  fundet 
indleveredes. 

For  at  tilvejebringe  oplysning  om  jordbundsforholdene 
på  stedet  udtoges  c.  ]}/*  m.  fra  findestedet  et  lodret  snit  af 
torvemassen    fra    overfladen   til   henimod    bunden.     Efter   en 


I  årenes    løb     har    Nationalmuseet    modtaget    mange    andre 

værdifulde    gaver    fra  justitsråd    Hansen,     der    ligeledes    ofte 

på  anden  måde  har  ydet  Museet  vigtig  bistand. 

Afsatte  på  Generalstabens  målebordsblad  M  21  (øverste  hjorne 

til   venstre). 

Ved   surringen   skar  båndet  sig    noget  ind    i    træet,    hvorved 

der  i   skaftets  oprindelig  jævne  kant  fremkom   en  række  hak, 

som  dog  ikke   ses  i  afbildningerne. 

Fig.  9.    C.V12. 


Fig.  10.  c.  V12. 

undersøgelse  af  dette  snit,  som  godhedsfuldt  er  foretagen  af 
cand.  mag.  N.  Hartz,  er  torven  dannet  af  torvemos  (sphag- 
num) med  en  betydelig  mængde  indblandede  rester  af  kæruld 
(eriophorum);  hist  og  her  i  forskelligt  niveau  fandtes  dele  af 
hedelyng  (calluna),  tranebær  (oxycoccus)  og  krybende  pil 
(sa/ix  repens).  Der  var  ingen  forskel  i  torvens  struktur  i  de 
forskellige  hojder,  og  der  fandtes  intet  spor  af  egentlige 
vandplanter.  Herefter  må  mosen  antages  fra  sin  forste  op- 
rindelse indtil  vor  tid  at  have  haft  væsentlig  samme  be- 
skaffenhed og  samme  plantevæxt.  Der  har  bestandig,  i  alt 
fald  i  sommertiden,  været  temmelig  tor  og  fast  bund,  som 
har  båret  den  samme  vegetation,  der  dækker  de  sædvanlige 
jydske  hojmoser  den  dag  idag.  Da  redskabet  fandtes  uden  for- 
bindelse med  andre  sager,  og  uden  at  noget  kunde  tyde  på 
forsætlig  nedlæggelse,  skulde  det  nærmest  antages,  at  det 
er  tilfældig  tabt  eller  efterladt  på  stedet1. 

Det  fundne  redskab  består,  som  allerede  berort,  og  som 
det  vil  ses  af  figurerne,  af  to  dele,  et  træskaft  med  det  til- 
hørende flintblad.  Veddet,  hvoraf  skaftet  er  dannet,  har 
holdt  sig  mærkelig  fast  og  hårdt,  mulig  en  følge  af,  at 
torvemassen,  der  har  omsluttet  det,  ikke  har  været  i  særlig 
grad  vandholdig.  Efter  lektor  Rostrups  velvillige  bestemmelse 
er  det  ved  af  et  løvtræ,  sandsynligvis  birk.  Skaftets  længde 
er  0.86.  Dets  form  er  hojst  ejendommelig  og  ojensynlig  nqje 
beregnet  på  et  særegent  formål.  Det  nederste  parti,  hånd- 
taget, er  rundt,  c.  O.024  tykt  og  har  forneden  en  ombojning. 
Det  ombojede  stykke  ender  nu  med  en  brudflade,  idet  den 
yderste  ende  er  sprunget  af,  da  redskabet  fandtes;  alt  taler 
dog  for,  at  det  kun  er  lidt,  næppe  mere  end  en  tynd  flis, 
der  er  gået  tabt.  Skaftets  mellemparti  er,  hvad  der  vil  ses 
ved  at  jævnføre  fig.  9  og  10,  fladt,  tyndt  og  let  svunget; 
det  har  en  bredde  af  O.025 — 0.038,  medens  tykkelsen  går  ned 
til  O.013.  Skafthovedet  er  atter  betydelig  sværere,   indtil  O.033 


1  Jfr.   bemærkningerne   ovenfor,   s.   126   og  128. 

tykt.  Det  er  gennembrudt  af  en  åbning  (til  flintbladet)  af 
uregelmæssig  firsidet  form,  O.029  X  O.015.  Til  den  ene  side 
har  skafthovedet  en  betydelig  udvidelse,  hvorved  det  får  en 
bredde  af  0. 055;  der  er  heri  udskåret  en  fals  i  flugt  med  den 
nævnte  gennembrydning  (se  fig.  11).  1  sin  helhed  er  skaftet 
nojagtig  og  godt  tildannet,  uden  væsentlige  arbejdsfejl;  kun 
et  enkelt  sted  er  der  under  tilskæringen 
sprunget  en  lidt  storre  flis  af  end  til- 
sigtet. De  anlagte,  lige  og  buede  flader 
er  gennemførte  uden  afbrydelser  eller 
forstyrrelser,  gennembrydningen  i  skaft- 
hovedet regelmæssig  udstemmet.  Der 
ses  vel  snitmærker  hist  og  her;  dog  er 
skaftet  efter  den  forste  tildannelse  utvivl- 
somt delvis  skrabet  glat.  Hertil  kommer, 
at  det  ojensynlig  er  slidt  ved  brug,  navn- 
lig på  undersiden  og  der  især  ved  det 
øvre  parti.  I  disse  henseender  afviger 
det  således  fra  det  i  det  foregående  af- 
snit omtalte  øxeskaft  og  giver  ikke  som 
dette  lejlighed  til  i  det  enkelte  at  under- 
søge, hvorledes  flintværktojet  arbejdede 
i  træ.  Hvor  snitmærker  ses,  er  afstan- 
den mellem  dem  dog  gennemgående  storre 
end  på  øxeskaftet. 

Flintbladet,  der  fandtes  siddende  i  skaftet,  er  af  vel- 
kendt form:  det  er  een  af  den  yngre  stenalders  almindelige 
flækkeknive1,  som  er  dannede  af  en  svær  flække,  der  kun 
har  een  æg.  I  form  og  storrelse  kan  disse  stykker  vexle 
stærkt.  Ryggen  er  som  oftest  hugget  but  ved  mange  slag. 
I  denne  henseende  afviger  dog  bladet  fra  Stenild  fra  regelen: 
ved  flækkens  afspaltning  af  den  naturlige  flintblok  er  slaget 
faldet  således,  at  blokkens  yderside  dannede  en  passelig  ryg; 


1   Sophus   Muller,   Stenalderen,  nr.   143. 

denne  har  derfor  ikke  behøvet  nogen  særlig  tildannelse,  men 
har  beholdt  flintblokkens  oprindelige  hvide  skorpe;  kun  den 
frie  ende  har  ved  spidsen  og  på  rygsiden  modtaget  en  smule 
tilhugning.  Bladets  længde  er  O.116*,  dets  bredde  vexler  fra 
O.02  til  O.028.  Det  er  den  ende,  hvor  afspaltningsfladens  slag- 
bule  findes,  der  er  indstukken  i  skaftet;  flintbladets  storste 
tykkelse  på  dette  stykke  er  O.012.  Som  fig.  9  viser,  har 
æggen  en  svag  indbugtning:  ved  brugen  er  den  bleven  noget 
skåret,    dog  næppe   så  meget,    at  den  ikke  lod  sig  anvende. 

Opgaven  ved  skæftningen  måtte  være,  både  at  bladet 
sad  urokkelig  fast,  og  at  man  fik  så  fuld  nyttevirkning  som 
muligt  af  dets  æg.  Denne  opgave  er  løst  ved,  at  skafthovedet 
fik  den  ovenfor  beskrevne  udvidelse  til  den  ene  side.  Den 
heri  udskårne  fals  yder  nemlig  bladets  ryg  og  underside 
fast  og  sikker  støtte;  storste  delen  af  æggen  ligger  derimod  fri, 
idet  den  del  deraf,  som  dækkedes  af  skaftet,  er  forholdsvis  lille 
(omtrent  =  skaftets  tværmål,  O.028).  Det  skonnes  let,  at  bladet, 
når  åbningen  i  skafthovedet  var  udfyldt  med  kiler,  sad  godt 
fast,  og  at  selv  et  stærkt  tryk  mod  dets  æg  ikke  let  vilde 
bringe  det  ud  af  dets  leje.  Ombinding  eller  anvendelse  af 
en  klæbende  masse,  der  i  stort  omfang  brugtes  dels  hos  for- 
skellige oldtidsfolk,  dels  hos  mange  exotiske  folkeslag  i  nu- 
tiden for  at  fæste  stenværktoj  til  skaftet,  var  således  i  dette 
tilfælde  ikke  nødvendig.  Der  er  heller  ikke  fundet  mindste 
spor  deraf,  og  det  tor  betragtes  som  sikkert,  at  flintbladet 
kun  har  været  kilet  fast.  Efter  finderens  angivelse  var,  som 
ovenfor  anført,  åbningen  i  skafthovedet  udfyldt  med  to  træ- 
kiler, hvad  der  næppe  er  tilfældigt.  Utvivlsomt  kunde  bladet, 
der  som  andre  blot  tilhuggede  flintredskaber  ikke  frembød 
nøjagtig  plane  flader,  ved  to  kiler  bringes  til  at  sidde  fastere 
end  ved  een. 

Skafthovedets  hele  tildannelse  er  således  vel  beregnet 
på  at  fastholde  et  flintblad  af  flækkekniv-formen.  Derimod 
tor  det  næppe  antages,  at  skaftet  er  særlig  tildannet  til  det 
stykke,  som  fandtes  siddende  deri.   Åbningen,  hvori  dette  er 

indstukket,  er  så  stor,  at  der  lige  så  vel  lod  sig  anbringe 
et  andet  blad  af  samme  grundform.  Det  synes  rimeligt,  at 
den  er  beregnet  på,  at  dette  kunde  ske.  Til  hvad  arbejde 
redskabet  end  skulde  benyttes,  måtte  den  uslebne  flintæg 
være  udsat  for  forholdsvis  hurtig  at  sløves,  og  bladet  lod 
sig  ikke  opskærpe  således  som  de  slebne  redskaber.  Skaftet 
kunde  således  vel  holde  længere  ud  end  bladet.  Hertil 
kommer,  at,  medens  skaftet  har  krævet  ikke  ringe  arbejde, 
lod  et  nyt  blad  sig  tilvejebringe  uden  synderligt  besvær. 
Flækkeknivene  er  i  hovedsagen  formede  ved  et  par  afspalt- 
ninger  og  har  krævet  ringe  tid  og  flid;  materialet  har  næppe 
spillet  nogen  rolle,  da  flinten  jo  så  at  sige  overalt  i  Dan- 
mark er  forhånden  i  rigelig  mængde.  Af  det  fremførte  synes 
at  kunne  sluttes,  at  skaftet  har  været  beregnet  på,  at  et 
nyt  blad  med  ringe  moje  kunde  indsættes  deri,  når  det 
gamles  æg  blev  sløv. 

Redskabets  bestemmelse  er  allerede  antydningsvis  givet 
i  overskriften:  det  er  en  segl.  Denne  bestemmelse  grundes 
ikke  blot  på  selve  stykkets  hovedform,  idet  der  næppe  fra 
oldtiden  kendes  noget  andet  værktoj  dannet  af  et  træskaft 
med  en  vinkelret  udgående  skæreæg;  men  forskellige  enkelt- 
heder i  formen  taler  tillige  bestemt  herfor.  Håndtaget  er 
ombojet  for  enden,  utvivlsomt  for  at  hindre,  at  redskabet 
ved  et  træk  lod  sig  rive  ud  af  hånden1.  Skaftets  mellem- 
parti er  skåret  meget  tyndere  end  både  hoved  og  håndtag. 
Dette  forstås  vel,  når  redskabet,  hver  gang  det  brugtes, 
skulde  benyttes  til  mange  snit  og  føres  længe  i  hånden,  uden 
at   dets   vægt   måtte    trætte    mere   end   nødvendigt;    derimod 


1  Denne  ejendommelighed  genfindes  ved  .seglhåndtag  fra  vidt 
adskilte  tider  og  steder :  således  på  de  ægyptiske  med 
flintæg  (se  nedenfor,  s.  153  anm.  1) ,  de  schweiziske  fra 
bronzealderen  (Gross,  Les  Protohelvétes,  pi.  20,  5.  Evans, 
Ancient  bronze  implements,  1881,  s.  196,  o.  a.  st.),  nutids 
segle  fra  Småland  (Aarb.  1867,  s.  250),  Pamir  (exemplar  i 
Ethnografisk   Samling  i  Kjøbenhavn). 

lader  denne  ejendommelighed  sig  næppe  forklare,  dersom  der 
skulde  arbejdes  i  et  materiale,  som  øvede  noget  modtryk; 
det  slanke  skaft  måtte  da  være  udsat  for  at  brydes  over. 
Redskabet  kan  således  ikke  opfattes  som  et  værktoj,  hvor- 
med der  arbejdedes  i  træ;  mod  dette  taler  desuden  den 
måde,  hvorpå  bladet  er  anbragt,  idet  en  del  af  dets  under- 
side dækkes  af  falsen  i  skafthovedet.  Til  det  anførte  kommer 
endnu  det  ejendommelige,  spejlblanke  slid,  der  tydelig  ses 
på  flintbladet:  ikke  blot  er  selve  æggen  slidt  blank,  men 
tillige  den  rand,  der  ses  langs  midten  på  den  opadvendende 
side  af  bladet,  hvor  to  afspaltningsflader  støder  sammen;  på 
undersiden  når  det  blanke  slid  helt  hen  til  ryggen,  og  ved 
bladets  udadvendende  spids  viser  slidmærkerne  sig  ikke  blot 
på  æg-,  men  også  på  rygsiden.  Den  måde,  hvorpå  bladet 
således  er  slidt,  finder  sin  fulde  og  rette  forklaring,  når  det 
har  været  brugt  som  segl:  det  er  kornstråene,  mellem  hvilke 
det  førtes  ind,  og  som  det  overskar,  der  har  fremkaldt  det 
blanke  slid  på  bladets  spids,  dets  underside,  æggen  og  den 
ophojede  rand  på  oversiden. 

Skaftets  form  er,  som  alt  udtalt,  både  i  det  hele  og  i 
enhver  enkelthed  noje  overvejet  og  vel  beregnet  efter  red- 
skabets særegne  bestemmelse.  Det  samme  gælder  om  bladet; 
til  at  skære  med  er  overalt  hos  stenaldersfolkene  benyttet 
usleben  æg;  den  almindelige  flække  egnede  sig  lidet  til  segl- 
blad; den  var  som  oftest  for  tynd,  så  den  let  måtte  knække, 
og  kun  den  ene  æg  kunne  benyttes,  den  anden  måtte  snarest 
være  til  hinder.  Derimod  synes  den  svære  flække  med  een 
æg  og  tyk  ryg  at  fyldestgore  de  fordringer,  der  hos  et  sten- 
aldersfolk  kunde  stilles  til  et  seglblad.  At  dette  i  mange 
tilfælde  ikke  kunde  få  nogen  betydelig  storrelse,  fulgte  af 
materialet;  men  den  mængde  strå,  der  uden  anvendelse  af 
særlig  kraft  lod  sig  overskære  ved  eet  tag  med  en  flintæg, 
var  vel  heller  ikke  stor,  og  der  er  anledning  til  at  minde 
om,    at   bronzealderens   segle   ofte   ikke  havde  storre  dimen- 

sioner:  de  to  danske  hovedformers  længde  varierer  fra  O.io 
til  O.21  K 

Det  nye  funds  betydning  for  vor  oldtidskundskab  er  vel 
fuldt  så  stor  som  Sigerslev-fundets.  Medens  dette  væsentlig 
kun  stadfæstede  slutninger,  som  alt  forud  var  dragne,  og 
fojede  et  enkelt  led  til  vort  kendskab  til  stenalderens  vig- 
tigste værktoj,  øxen,  giver  fundet  fra  Stenild  et  nyt  indblik 
i  stenalderens  kulturforhold,  idet  det  for  forste  gang  lærer 
os  et  vigtigt  redskab  at  kende  og  giver  os  muligheden  for 
en  fuldere  forståelse  af  et  længe  kendt  flintværktoj. 

Det  tor  vel  siges  at  være  en  forudsætning  for  seglens 
brug,  at  kornavl  har  været  almindelig  udbredt.  Selv  om  den 
lod  sig  anvende  til  at  skære  lyng,  siv  o.  a.  og  vel  ofte  har 
været  anvendt  dertil,  synes  det  en  naturlig  antagelse,  at  et 
sådant,  særligt  redskab  forst  er  indført,  når  kornet  dyrkedes. 
Såvidt  mig  bekendt,  foreligger  intet  vidnesbyrd  om  seglens 
brug  hos  noget  folk  i  oldtid  eller  nutid,  som  ikke  har  dyrket 
korn.  For  Danmarks  vedkommende  er  der  i  de  senere  år, 
ved  museumsassistent  Sarauws  undersøgelser  af  lerkar,  som 
indeholder  tilfældige  aftryk  af  dyrkede  sædekorn,  fremkommet 
en  betydelig  række  vidnesbyrd  om,  at  kornavlen  har  været 
i  alt  fald  ret  almindelig  i  den  yngre  stenalder.  Der  skal  dog 
ikke  gås  nærmere  ind  herpå,  idet  en  samlet  behandling  af 
kornavlens  historie  i  vor  oldtid  er  under  forberedelse. 

I  virkeligheden  har  det  således  for  den  nordiske  arkæo- 
logi allerede  i  nogle  år  været  et  nærliggende  sporgsmål, 
hvilke  redskaber  den  yngre  stenalders  folk  har  benyttet  ved 
kornets  indhøstning.  Og  herpå  synes  fundet  fra  Stenild  at 
yde  et  fuldt  tilfredsstillende  svar.  Vi  kender  nu  det  redskab, 
som  svarede  til  bronzealderens  allerede  længe  kendte  korn- 
segle. Dets  form  er  så  vel  beregnet  og  praktisk,  at  det 
synes  en  frugt  af  lang  erfaring,  og  den  tanke  skonnes  at 
være   udelukket,    at   her   foreligger   en   tilfældig   skæftning  af 


1   Sophus  Miiller,  Bronzealderen,  nr.   146 — 7, 

de  velkendte  flækkeknive.  Hermed  skal  dog  ikke  være  sagt, 
at  alle  flækkeknive  har  været  benyttede  som  segle.  Utvivl- 
somt anvendtes  de  også,  ved  siden  af  den  simple  flække, 
som  knive;  i  nogle  tilfælde  findes  en  tildannelse  til  skæft- 
ning, der  kunde  tale  herfor1.  Det  skulde  således  siges,  at 
de  to  i  form  og  brug  nær  beslægtede  redskaber,  knivblad  og 
seglblad,  der  i  den  ældre  bronzealder  foreligger  tydelig  ad- 
skilte, i  den  yngre  stenalder  endnu  ikke  var  ret  differen- 
tierede; grunden  hertil  er  at  søge  i  materialet. 

Forholder  dette  sig  således,  tor  der  altså  ikke  på  grundlag 
af  Stenild-fundet  gives  en  altfor  speciel  bestemmelse  af  »flække- 
knivenes«  brug.  I  mange  tilfælde  vil  vel  betydelig  storrelse 
og  nogen  særegenhed  i  formen  kunne  fremkalde  en  rimelig 
formodning  om,  at  stykket  har  været  bestemt  til  at  an- 
vendes som  segl.  Dette  gælder  således  om  et  flintblad,  der 
findes  i  afdøde  etatsråd,  professor  Steenstrups  efterladte  sam- 
ling, og  som  det  velvilligst  er  blevet  mig  tilladt  at  offentlig- 
gøre. Hosstående  fig.  12  viser  dets  underside  og  et  tværsnit 
deraf.  Det  er  af  rødliggrå  flint,  O.21  langt:  storste  bredde  er 
0.04.  Ryggen  er  i  hele  bladets  længde  tilhugget  både  mod 
over-  og  undersiden.  Oversiden  er  forholdsvis  stærkt  hvæl- 
vet; undersiden  dannes,  som  det  hyppigst  er  tilfældet,  af 
sidste  afspaltningsflade  og  er  nogenlunde  jævn  og  plan;  kun 
ved  skaftenden  er  den  tilhugget  i  hele  bladets  bredde,  utvivl- 
somt for  at  fjærne  den  fremspringende  slagbule  og  gore 
stykket  bedre  egnet  til  skæftning.  Æggen  er  i  hele  sin 
længde  mere  eller  mindre  beskadiget;  men  hvor  meget  heraf 
skyldes  stykkets  brug  i  oldtiden  eller  er  fremkommet  under 
dets  henliggen  i  jorden,  kan  ikke  afgores.  Efter  en  påskreven 
notits  er  det  fundet  løst  på  en  mark  ved  Saxkjøbing  i  1866. 
Det  når  samme  storrelse  som  de  storste  seglblade  fra  bronze- 
alderen og  er  både  i  denne  henseende,   ved  sin  regelmæssige 


1   Sophus  Muller,   Stenalderen,  nr.   144.    Vor  Oldtid,   fig.   57. 

form    og   den  omhyggelige  tildannelse  af  ryggen  vistnok  ene- 
stående. 

Som  oftest  er  formen  ikke  nær  så  udpræget.  Men  selv 
da  kan  stærkt  brugte  exemplarer  stundom  frembyde  et  sik- 
kert holdepunkt  for  en  bestemmelse,  nemlig  slidet.  Hvor 
dette  udviser  lignende  ejendommeligheder,  som  er  fremhævede 
foran  (s.  148)  med  hensyn  til  seglen  fra  Stenild,  tor  der 
med  sikkerhed  forudsættes  en  anvendelse  til  at  skære  korn 
el.  lign.    Men   med    denne   begrænsning   er  det  forholdsvis  få 


Fig.  12. 

stykker  i  Nationalmuseet,  der  kan  bestemmes  som  seglblade1, 
nemlig: 

A  2206,  fra  Vraaby,  Præstø  amt,  O.13  1. 

A  8484,  fra  Fjeldholm,  Gjerrild  sogn,  N  for  Grenaa,  O.is  1. 

A  10673,  ukendt  findested,  O.u  1. 

A  10674,  ukendt  findested,  O.17  1. 2. 


1  Herved  må  dog*  mindes  om,  at  antallet  af  store  »flække- 
knive«  i  Museet  i  det  hele  ikke  er  synderlig  stort.  De  til- 
svarende stykker  i  provinsmuseerne  har  jeg  ikke  haft  lejlig- 
hed  til  at  gore  mig  bekendt  med. 

2  Slidmærkerne  er  meget  kendelige  og  karakteristiske.  På 
dette    stykke    er    det,     afvigende    fra  regelen,     den   slagbulen 

A  11394,  fra  Uglerup,  Hørby  sogn,    Holbæk  amt,  O.13  1. 

A  14119 — 14128,  samlet  fund  fra  Freltofte  i  Odense  amt 
(atbildetifig.  13),  bestående  af  ti O.12  -O.155  lange  »flækkeknive«, 
hvoraf  de  8  ligner  hinanden  så  meget  med  hensyn  til  flintens 
farve  og  struktur,  at  de  må  antages  at  være  dannede  af  samme 
blok.  De  bærer  alle  mere  eller  mindre  udprægede  og  karakteri- 
stiske slidmærker,  ligesom  æggen  er  kendelig  beskadiget  ved 
brug  og  mere  eller  mindre  stump.  Fundet  hører  til  den 
gruppe,  der  nu  almindelig  opfattes  som  henlæggelser  i  religiøst 
ojemed.  Hertil  passer  tydningen  af  flintstykkerne  som  op- 
slidte seglblade  formentlig  godt:  den  antagelse  ligger  lige 
for,  at  det  er  det  samlede  sæt  af  seglblade,  hvormed  en 
mand  har  fuldendt  sin  høst,  der  er  blevet  viet  guderne  til 
tak  for  god  afgrøde1.  At  de  ubrugelige  flintblade  skulde  re- 
præsentere nogen  anden  end  en  sådan  rent  ideel  værdi,  synes 
lidet  rimeligt. 

Det  er  ikke  blot  indenfor  det  nordiske  område,  at  det 
redskab,  hvormed  kornet  mejedes  i  stenalderen,  hidtil  var 
ukendt.  Heller  ikke  fra  andre  dele  af  Europa  kendtes  segle 
af  flint,  skont  der  havdes  vidnesbyrd  om,  at  korn  dyrkedes, 
for  metallerne  kom  i  brug2.  Der  har  endog  lejlighedsvis 
været  ytret  tvivl,  om  de  europæiske  stenaldersfolk  har  haft 
et  særligt  redskab  til  at  høste  korn  med.  I  Ægypten  er  der 
i  de  senere  år  ved  Flinders  Petries  udgravninger  frem- 
draget  enkelte   exemplarer   af  segle,    hvis  blad  dannes  af  et 


modsatte  ende,  der  har  været  indstukken  i  skaftet:  her 
fattes  slidmærkerne,  og  der  er  ved  ryggen  foretaget  en 
særlig-  tilhugning  af  hensyn  til  skæftningen. 

1  Tilsvarende  forestillinger  ligger  til  grund  for  mangfoldige 
votivgaver  i  den  klassiske  oldtids  lande,  jfr.  Reisch,  Griechi- 
sche   Weihgeschenke,  1890,   s.   14. 

2  Dog  havde  Evans  i  Ancient  stone  implements,  s.  317 — 320 
(2.  udg.  s.  355 — 359),  fremsat  den  formodning,  at  nogle 
krumme  tilhuggede  »knive«  (jfr.  Sophus  Muller,  Stenalderen, 
nr.  141),  der  forekommer  i  England  og  Rusland,  kunde  have 
været   brugte   som   segle. 

krummet  træstykke  med  en  fuge  i  den  indbuede  side,  hvori 
der*  er  fastkittet  en  række  savtandede  flintflækker,  som 
danner  en  fortløbende  æg1.  Herved  forklares,  hvortil  lignende 


Fig.  13.  Vs. 

flækker  har  tjent,    der  navnlig  i  de  senere  år  i  stor  mængde 
er  fremdragne  på  forhistoriske  bopladser  i  Ægypten;   karak  - 


1  Kahun,   12.  dynasti:   Flinders  Petrie.   Kahun,   Grurob  and  Ha- 
wara,  pi.  9,  22,   s.   29;    Spurrell,    The  archaeological  journal, 


49.    bd.    1892,    pi.    1,    s.    54;    Munro, 
s.    312—3,    fig.    105—6.    —    Kahun, 

Aarb.  f.  nord.  Oldk.  og  Hist.  1898. 


Prehistoric    problems, 
18.    dynasti :    Flinders 

teristisk  for  dem  er  et  spejlblankt  slid  ved  den  tandede  æg 
og  en  tilhugning  af  den  ene  eller  begge  ender,  hvorved  disse 
formedes  regelmæssig,  så  åt  flækkerne  anbragte  ved  siden 
af  hinanden  kunde  slutte  tæt  sammen1. 

Flinders  Petries  mærkelige  fund  gav  anledning  til  en 
diskussion  af  det  nærliggende  spørgsmål,  hvordan  de  euro- 
pæiske stenalderssegle  havde  været.  Spurrell  var  tilbbjelig 
til  at  antage2,  at  de  i  Europa  forekommende  tandede  flækker 
havde  været  seglægge,  og  søgte  at  bestemme  nogle  schwei- 
ziske og  italienske  træredskaber  med  indsatte  flintægge  som 
segle.  Han  blev  imødegået  af  Munro3,  der  kort  efter  under- 
kastede sporgsmålet  en  udførligere  behandling  i  en  artikel 
»om  forhistoriske  save  og  segle«4.  Lejlighedsvis  har  de 
nævnte  forfattere  også  udtalt  den  tanke,  at  de  nordiske 
»halvmåneformede  savblade«  kunde  have  været  segle;  denne 
formodning  hviler  dog  ikke  på  noget  fast  grundlag,  og  en- 
kelte momenter,  som  jeg  vel  ikke  tor  kalde  afgørende,  taler 
herimod5.     Munro    ender    sin    vidtløftige    undersøgelse    med 


Petrie,  Ulahun,  Kahun  and  Gurob,  pi.  7,  27,  s.  12;  Spurrell, 
l.  c;  Munro,  l.  c,  s.  314  fig.  107;  de  Morgan,  Origines  de 
VÉgypte,  Vage  de  la  pierre  et  les  métaux,  1896,  fig.  247. 
(Tidsbestemmelserne  for  de  to  stykker  beror  på  Flinders 
Petries  angivelser). 

1  En  del  sådanne  flækker,  hidrørende  fra  Flinders  Petries  og 
de   Morgans   fund,    findes   i  Antiksamlingen  i  Nationalmuseet. 

2  The  archaeological  journal,  49.   bd.  1892,  s.  53 — 68. 

3  Samme  tidsskrift,   s.   164 — 175. 

4  Først  trykt  i  The  illustrated  archaeologist,  I,  1894,  s.  176 
— 193,  optrykt  i  udvidet  form  i  forfatterens  Prehistoric  pro- 
blems, 1897,   s.  308—360. 

5  Nemlig  den  ejendommelige  forms  utvivlsomme  sammenhæng 
med  andre,  der  sikkert  er  savblade  —  på  den  ene  side  de 
»lange«  og  »brede«  rygsave  af  flint  (Sophus  Muller,  Sten- 
alderen, nr.  138 — 9),  på  den  anden  side  den  ældre  bronze- 
alders rygsave  (Sophus  Muller,  Bronzealderen,  nr.  149), 
hvilke  sidste  kun  forekommer  i  Norden,  hvad  der  taler  for 
deres    noje    forbindelse    med     de    halvmåneformede    flintblade. 

hensyn  til  sporgsmålet  om  den  europæiske  stenalders  korn- 
segle med  et  rent  negativt  resultat,  idet  han  udtaler1,  at 
intet  vides  om,  af  hvilken  art  dette  redskab  har  været. 

De  oplysninger,  fundet  fra  Stenild  har  bragt,  får  på 
denne  baggrund  forøget  værd.  Fra  yderpunkterne  af  det 
kulturområde,  som  strækker  sig  fra  Middelhavsbækkenet  til 
Norden,  fra  Ægypten  og  Danmark,  foreligger  nu  to  forskel- 
lige seglformer,  dannede  af  flint  og  træ,  to  forskellige  løs- 
ninger af  den  opgave  at  tilvejebringe  et  redskab  til  kornhøst 
med  benyttelse  af  det  materiale,  som  har  været  til  rådighed, 
inden  metallets  brug  indførtes.  Hvad  den  danske  segl  angår, 
er  det  allerede  foran  (s.  149)  udtalt,  at  alt  tyder  på,  at 
det  ikke  er  et  tilfældig  opstået  og  provisorisk,  men  tvært- 
imod et  konstant,  gennem  lang  praxis  fastslået  redskab. 
Hermed  er  dog  ikke  sagt,  at  det  har  været  den  eneste  form 
for  kornsegle  i  Danmarks  stenalder.  Hvorvidt  den  har  været 
kendt  udenfor  det  nordiske  område,  er  jeg  ude  af  stand  til 
at  afgore.  Med  hensyn  til  »flækkekniven«,  der  danner  seglens 
blad,  foreligger  der,  mig  bekendt,  ikke  efterretninger  i  littera- 
turen, hvoraf  det  kan  ses,  om  der  udenfor  Norden  fore- 
kommer exemplarer  deraf,  hvis  form,  storrelse  og  slidmærker 
kunde  tale  for,  at  de  har  været  anvendte  som  seglblade. 

Endnu  skal  kun  gores  opmærksom  på,  at  det  her  offentlig- 
gjorte fund  fra  Stenild  også  yder  et  bidrag  til  besvarelsen 
af  et  sporgsmål,  som  lejlighedsvis  er  blevet  drøftet,  nemlig 
hvorvidt  stenaldersfolket  som  nutidsmennesket  har  været  ret- 
håndet  o:  fra  barnsben  vant  til  at  benytte  hojre  hånd  frem- 


EDdvidere  findes  på  flere  af  disse  det  samme  ejendommelige 
rygslid  som  på  de  »lange«  og  »brede«  savblade  (jfr.  Sophus 
Muller,  anf.  sted),  fremkaldt  ved  gnidning  mellem  flintbladet 
og  det  træhåndtag,  hvori  det  var  indsat;  det  forklares  let- 
test og  naturligst  ved  at  antage,  at  redskabet  har  været 
anvendt  til  arbejde  i  forholdsvis  hårdt  materiale,  som  træ, 
horn,  ben  o.  s.  v.,  med  andre  ord:  som  sav. 
1  Prehistoric  problems,  s.  359. 

for  venstre.  Et  vidnesbyrd,  som  taler  herfor,  har  Sophus 
Muller  fundet  i  den  måde,  hvorpå  nogle  af  de  smukkeste 
danske  flintspydspidser  er  tilhuggede  (Aarb.  1896,  s.  382, 
jfr.  s.  375).  Seglen  fra  Stenild  er,  med  sin  udtalte  forskel 
mellem  over-  og  underside,  tydelig  bestemt  til  udelukkende 
at  føres  i  hojre  hånd.  Til  samme  resultat  fører  en  nojere 
betragtning  af  de  s.  151  f.  anførte  flintblades  form.  Med 
hensyn  til  bronzealderens  segle  er  forholdet  ligeledes  klart 
og  forhen  iagttaget  af  andre. 


DE  JYDSKE  ENKELTGRAVE  FRA  STENALDEREN, 

EFTER  NYESTE  UNDERSØGELSER. 

Ved 

SOPHUS  MULLER. 

Tilfældige,  fra  Tid  til  anden  fremkomne  Fund  havde  alt 
længe  vakt  Formodningen  om,  at  der  i  Jylland  fandtes  Grave 
fra  Stenalderen,  der  baade  i  Anlæget  og  ved  det  for  den 
Døde  nedlagte  Udstyr  skilte  sig  væsentlig  fra  dette  Tidsrums 
velbekjendte  Grave  dannede  af  mægtige  Rullesten.  Fundene 
angaves  at  hidrøre  fra  Høie  uden  Stensætning,  og  Oldsagerne 
vare  for  en  Del  af  egen  Art.  Først  i  1891  erfaredes  der 
dog  nærmere  om  disse  Grave  gjennem  Redegjørelser  i  »Aar- 
bøgerne«  for  flere  Undersøgelser,  der  i  dette  og  de  nærmest 
forudgaaende  Aar  vare  foretagne  i  forskjellige  Egne  af  Halv- 
øen. Disse  første  Beretninger  tydede  paa,  at  den  nye  Fund- 
gruppe vilde  faa  en  stor  Betydning  ikke  blot  for  det  archæo- 
logiske  Kjendskab  til  jydske  Egne,  men  ogsaa  for  Opfattelsen 
af  Periodens  almindelige  Forhold.  Dog  maatte  Stoffet  be- 
tydelig forøges,   før  de  nye   Iagttagelser   ret  kunde  udnyttes. 

Der  er  arbeidet  herpaa  i  de  siden  da  forløbne  Aar  ved 
de  for  Nationalmuseet  foretagne  Undersøgelser,  saaledes  at 
et  værdifuldt  og  ret  anseeligt  Stof  efterhaanden  er  blevet  til- 
veiebragt.  Til  en  vis  Grad  maa  dette  dog  bære  Tilfældig- 
hedens Præg.  Hvor  Undersøgelser  foretoges,  bestemtes  først 
og  fremmest  af  Hensynet  til  at  sikre  Fund ,  der  vare  ud- 
satte  for   Ødelæggelse;    væsentlig   blev   der   kun  gravet  paa. 

saadanne  Steder,  hvor  Høiene  laa  aabne  eller  vare  ud- 
satte for  Sløifning  eller  Plyndring.  Saaledes  er  det  fore- 
liggende Stof  endnu  meget  spredt. 

Hellerikke  er  Fundmængden  tilstrækkelig  stor  til  at 
danne  Grundlag  for  en  endelig  Behandling;  tværtimod  kræver 
denne  Gruppe  endnu  bestandig  en  Forøgelse.  Og  dog  tør 
det  næppe  udskydes  længere  at  fremlægge,  hvad  der  hidtil 
er  vundet.  I  og  for  sig  har  dette  et  betydeligt  Værd.  Lang- 
somt som  disse  Undersøgelser  efter  Forholdenes  Natur  skride 
frem,  vil  der  kunne  hengaa  en  lang  Aarrække,  inden 
der  er  tilveiebragt  fuld  Klarhed  i  alle  Retninger,  og  alt 
imedens  vilde  den  Kundskab  savnes,  som  dog  allerede  nu 
kan  ydes. 

Fremdeles  vil  utvivlsomt  Paavisningen  af  Stoffets  Betyd- 
ning bidrage  til,  at  det  bliver  klarere  for  dem,  der  have  Magt 
og  Myndighed  over  de  jydske  Smaahøie,  at  det  er  en  alvorlig 
national  Pligt  at  fredlyse  dem  eller  dog  vogte  dem,  indtil  en 
Undersøgelse  kan  foregaa.  Saameget  nødvendigere  er  det 
stærkt  at  fremhæve  dette,  som  de  her  omhandlede  jydske 
Høie  ere  saa  lette  at  tilintetgjøre  eller  udgrave  og  ved  Siden 
heraf  saa  særdeles  vanskelige  at  undersøge  paa  saadan  Vis, 
at  Udbyttet  faaer  et  virkeligt  Værd.  Oftest  af  ganske  ringe 
Høide  og  dannede  af  Sandjord,  uden  fremtrædende  Lagde- 
ling og  uden  Stensætninger  og  Stenlag  yde  de  ingen  Mod- 
stand mod  Afgravning  eller  Indtrængen  for  at  søge  Old- 
sager; men  samtidig  byde  de  ingen  Støtte  for  Iagttagelsen. 
Nu  ere  imidlertid  selve  Oldsagerne  ikke  af  sønderligt  Værd, 
medens  deres  Plads  og  indbyrdes  Forhold  ere  af  den  aller- 
største Betydning.  Foretages  da  Udgravningen  ikke  saaledes, 
at  enhver  Iagttagelse  i  saa  Henseende  fuldt  sikres,  kan  der 
ikke  tales  om  en  Undersøgelse,  men  kun  om  en  Ødelæggelse 
af  Oldtidsmindet. 

At  Nationalmuseets  Arbeider  have  givet  et  smukt  og 
fyldigt  Resultat,  skyldes  de  udmærkede,  baade  kyndige  og 
øvede    Iagttagere,    som    her    have   medvirket.      Alle    de    for 

Tiden  til  Museet  knyttede  Mænd  have  deltaget  i  Under- 
søgelserne: Chr.Blinkenberg,  G.V.  Blom,  C.  Fredstrup, 
H.  A.  Kjær,  A.  P.  Madsen,  Carl  Neergaard,  G.  Sarauw, 
Th.  Thomsen.     Det  er  deres  Arbeide,   som  her  forelægges. 

Dog  er  det  ikke  samtlige  ved  disse  nyeste  Undersøgelser 
tilveiebragte  Beretninger,  i  deres  fulde  Omfang,  med  det  hele 
til  dem  hørende  Apparat  af  Opmaalingsblade  og  photogra- 
pherede  eller  tegnede  Afbildninger,  som  her  offentliggjøres, 
men  derimod  kun  et  ret  knapt  Udvalg  og  Uddrag.  Væ- 
sentlig er  kun  det  forelagt,  der  byder  Forhold,  som  flere  eller 
mange  Gange  have  gjentaget  sig,  og  som  herved  dels  be- 
kræftes som  sikre,  dels  give  Anledning  til  mere  eller  mindre 
omfattende  Slutninger.  Fortsatte  Undersøgelser  ville  hertil 
knytte  nye  Fundrækker,  og  at  disse  mulig  kjendelig  ville 
udvide  eller  indskrænke  de  Regler,  som  dannes  efter  det  nu 
foreliggende  Stof,  skal  ikke  fordølges. 

Den  stærke  Begrænsning,  som  her  blev  truffen,  maatte 
dog  ikke  svække  Værdien  af  de  meddelte  Fundberetninger. 
I  ret  stort  Omfang  forelægges  derfor  opmaalte  Plantegninger, 
Snit  og  perspecti viske  Billeder,  hvad  der  er  saameget  nød- 
vendigere ved  den  her  omhandlede  Fundgruppe,  som  Billedet 
af  Høiens  Indre  i  Virkeligheden  er  af  ikke  ringere  Betyd- 
ning end  de  fremdragne  Oldsager1. 

*  Høiene  og  Gravene. 

Det  er  runde  Høie,  som  dække  de  jydske  Enkeltgrave, 
meget  afvexlende  i  Høide  og  Omfang.  Mange  danne  kun  en 
ubetydelig  Høining,  der  vanskelig  bemærkes;  de  fleste  have 
en  ganske  ringe  Høide;  men  enkelte  have  hørt  til  de  største 
Gravhøie,  som  overhovedet  kjendes. 

Denne  Forskjel  beroer  dog  alene  derpaa,  at  nogle  Høie 


1  Denne  Undersøgelse  afsluttedes  ved  Udgangen  af  Aaret  1897. 
Senere  har  G.  Sarauw  i  disse  Aarbøger  for  1898  S.  69 
fremstillet  et  nær  tilgrænsende  Æmne  og  omtalt  flere  af  de 
her  behandlede   Fund. 

ere  blevne  forøgede  ved  senere  tilføiede  Grave,  medens  andre, 
der  kun  indeslutte  en  enkelt  Grav,  have  bevaret  deres  op- 
rindelige Form.  Det  er  navnlig  i  Løbet  af  Bronzealderen,  at 
Høiene  ere  tiltagne  betydelig  i  Høide  og  Omfang;  hvor  der 
ogsaa  i  Jernalderen  er  tilføiet  Grave,  synes  dette  derimod 
ikke  at  have  medført  nogen  sønderlig  Forøgelse  af  Jord- 
massen. 

For  Gravlæggelsen  i  Stenalderen  —  om  hvilken  denne 
Undersøgelse  alene  dreier  sig  —  gjælder  det,  at  Jorddæk- 
ningen over  Graven  stedse  var  ringe.  At  fremføre  ganske 
bestemte  Angivelser  om  Høienes  oprindelige  Størrelse  er  imid- 
lertid vanskeligt  paa  Grund  af  forskjellige  Forhold.  Ofte 
har  Overpløining  og  Udjævning,  der  let  kunde  foretages  ved 
disse  lave  Høie,  medført  ikke  ringe  Forandringer.  Fremdeles 
kan  der,  hvor  senere  Grave  ere  tilføiede,  ofte  være  Tvivl, 
om  disse  enten  ere  sænkede  i  en  ældre  Høi  eller  indrettede 
ovenpaa  den,  dækkede  af  et  nyt  Jordlag.  Alt  tyder  dog 
paa,  at  Stenalderens  Høie,  baade  i  deres  første  Skikkelse 
og  med  de  i  dette  Tidsrum  modtagne  Forøgelser,  kun  havde 
en  ringe  Høide. 

Oplysende  i  saa  Henseende  var  en  Gruppe  Høie,  der  i 
1893  blev  undersøgt  ved  Slauggaard  i  Vorbasse  Sogn,  Slaugs 
Herred.  Med  Interesse  havde  Hr.  W.  Salomonsen,  Fabrik- 
eier  i  Kjøbenhavn,  iagttaget  denne  Høigruppe  og  tilbød,  at 
den  maatte  undersøges,  før  Pladsen  inddroges  i  den  der  an- 
lagte Plantage.  Som  hosstaaende  Kort  viser,  fandtes  der 
her  et  Antal  af  20  Høie,  spredte  paa  begge  Sider  af  en  smal 
Engstrækning.  Nogle  laa  ganske  tæt  ved  hinanden,  andre 
noget  fjærnede,  de  yderste  aog  kun  i  en  indbyrdes  Afstand  af 
et  Tusind  Alen.  Længst  mod  Sydvest  laa  en  ret  anseelig  Høi, 
Nr.  10,  godt  3  M.  høi.  Den  indeholdt  forneden  —  som  det  vil 
sees  af  Aarb.  f.  nord.Oldkynd.  1897  S.  205  —  4  i  stedse  høiere 
Lag  anbragte  Grave  fra  Stenalderen,  den  øverste  c.  2  M. 
over  Undergrunden.  Derover  fandtes  to  Stendynger  og  Urne- 
grave, vistnok  alle  fra  Bronzealderen.    5  andre  Høie  i  denne 

Gruppe  hævede  sig  c.  IV2  M. ;  men  ogsaa  disse  indeholdt 
alle  flere  Grave.  1 1  Høie  øst  for  Lavningen,  alle  lyngklædte 
og  utvivlsomt  ganske  af  oprindelig  Form,  rummede  derimod 
kun  en  enkelt  Grav  (Nr.  1—6,  13—15,  18,  19).  De  havde 
en  Høide  af  V2 — 1  M. ;  kun  en  enkelt  var  ubetydelig  høiere. 


Fig.  1.     Gravpladsen  ved  Slauggaard. 


Alle  disse  Høie  dækkede  over  Grave,  der  vare  nedsænkede 
under  den  oprindelige  Jordflade. 

Hvor  denne  ældste  Gravform  er  anvendt,  synes  det,  efter 
samtlige  paa  forskjellige  Steder  gjorte  Iagttagelser,  at  have 
været  Regel,  at  Høiene  til  en  Begyndelse  ikke  hævede  sig 
stort  mere  end  1  M.  Tværmaalet  har  gjennemgaaende  været 
c.  15  M. ;  bestemt  skiller  Omkredsen  af  saadanne  lave  Høie 
sig  kun  sjælden  fra  den  omliggende  Flade. 

Ved  de  noget  yngre  Høie,  i  hvilke  de  underste  Grave 
ere  anbragte  paa  den  oprindelige  Jordflade,  ere  Høiene  oftest 

noget  høiere,  ligesom  ogsaa  Bredden  er  betydeligere.  Selv 
naar  senere  Grave  gjentagende  ere  blevne  tilføiede ,  har 
Høien  i  Løbet  af  Stenalderen  dog  som  Regel  ikke  naaet  op 
over  2  M. 

Det  maa  ydermere  ved  disse  Angivelser  betænkes,  at 
der  særdeles  almindelig  til  xA.nlæg  af  Graven  er  valgt  en 
lille,  naturlig  Høining  —  væsentlig  dette  er  det  vistnok,  der 
har  givet  Gravhøiene  deres  tilsyneladende  ganske  tilfældige 
og  planløse  Stilling,  ganske  nær  hinanden  eller  fjærnere,  som 
dette  f.  Ex.  sees  af  Kortet  over  Slauggaardens  Gravplads. 
Ved  Udgravningen  træffes  Undergrunden  inde  i  Høien  i  et 
kjendelig  høiere  Niveau  end  Høifoden,  ikke  sjælden  0,50  M. 
eller  endog  høiere.  Saaledes  er  den  opkastede  Del  af  Høien 
ofte  ganske  ubetydelig,  Va  eller  Vs  M. ,  ja  ikke  sjælden 
har  der  vistnok  næsten  ikke  været  tilført  nogen  Jord- 
masse. Dette  synes  navnlig  at  fremgaa  af,  at  der  oftere 
ovenover  en  i  Undergrunden  sænket  Grav  findes  i  Høibunden 
en  anden  Grav,  der  netop  ligger  ved  den  oprindelige  Jord- 
flade (se  Bundgravene,  Gruppe  II,  3,  10,  15,  19).  Vistnok 
kunde  dette  Forhold  være  fremkommet  ved  en  Nedgravning 
gjennem  en  lav  Høi,  der  dækkede  den  dybtliggende  Grav; 
dog  er  det  sandsynligere,  at  denne  oprindelig  var  jævnet  om- 
trent med  Jordfladen. 

Høiene  ligge  oftest  samlede  i  Grupper  og  Rækker;  til 
saadanne  større  Samlinger  henhøre  de  fleste  af  de  nedenfor 
enkeltvis  omtalte  Høie.  Af  denne  Art,  dækkende  over  Sten- 
alders Enkeltgrave,  er  vistnok  det  langt  overveiende  Antal 
af  de  talrige,  men  oftest  ilde  medtagne  eller  fuldstændig  øde- 
lagte Smaahøie  i  Midt-  og  Vestjylland.  En  fuldstændig  Un- 
dersøgelse af  deres  Beliggenhed  og  Antal  maatte  kunne  give 
mærkelige  Oplysninger  om  Folk  og  Bebyggelse  i  Oldtiden. 

Det  til  Opførelsen  benyttede  Materiale  har,  som  det 
kunde  ventes,  vist  sig  vexlende  efter  de  forskjellige  Jord- 
bundsforhold; der  er  sikkert  stedse  blevet  taget  Overflade- 
jord  og   det   nærmeste  Lag   derunder.     Saaledes  har  Fylden 

oftest  været  Sand,  men  andre  Steder  for  en  Del  Muld  eller 
Ler.  Kun  er  der  ikke  truffet  Høie  dannede  af  sammendyngede 
Sten  eller  med  en  større  Stenkjærne,  som  disse  kjendes  i 
Jylland,  hidrørende  fra  senere  Afsnit  af  Oldtiden. 

Gravene  findes  i  Reglen  ved  eller  omkring  Midten  af 
Høiene.  Dog  ere  de  ogsaa  trufne  andetsteds  (Gruppe  III, 
19 — 21,  S.  257),  og  benægtes  tør  det  ikke,  at  der  i  de  un- 
dersøgte Høie  kan  have  været  flere  saaledes  anbragte  Grave, 
end  det  skulde  synes  efter  de  nedenfor  fremlagte  Beretninger. 
Naar  ikke  særlige  Forhold  foranledigede  andet,  har  Udgrav- 
ningen nemlig  stedse  maattet  indskrænkes  til  selve  Midten 
af  Høien. 

Undertiden  ligge  flere  Grave  i  samme  Niveau  tæt  ved 
Siden  af  hverandre  (Gruppe  II,  25,  S.  241 ;  III,  22,  S.  258); 
gjennemgaaende  ere  de  dog  indrettede  over  hinanden,  med 
samme  eller  noget  afvigende  Retning  og  enten  nøie  ovenover 
eller  noget  til  Siden.  Ikke  sjælden  er  der  kun  et  ganske 
tyndt  Jordlag  mellem  to  Grave,  0,25—0,30  M.  tykt  (Gruppe 
I,  33,  S.  203;  II,  12—13,  S.  235).  Det  skjønnes,  at  man  har 
kjendt  Pladsen  for  den  ældre  Grav,  vel  ogsaa  med  Flid 
valgt  den,  for  her  at  gravlægge  en  nær  Paarørende,  den 
næste  af  Slægten,  som  bortkaldtes;  ellers  vilde  Gravene  ikke 
være  saa  nøie  passede  sammen.  Stridsøxen,  det  sædvanlige 
Gravudstyr,  kan  i  den  øvre  Grav  ligge  netop  over  og  i  samme 
Retning  som  Øxen  i  den  dybere  Grav. 

De  ældre  Grave  ere  i  Reglen  ikke  blevne  berørte  eller 
forstyrrede  ved  de  senere  Anlæg.  Man  gravede  sædvanlig 
ikke  ned  i  den  ældre  Høi,  ialtfald  ikke  saa  dybt,  at  dette 
kunde  volde  Forstyrrelse;  men  den  nye  Grav  blev  anlagt 
paa  eller  i  Overfladen  af  Høien  og  beskyttet  ved  et  nyt 
paaført  Jorddække.  I  ganske  enkelte  Tilfælde  har  der  dog 
kunnet  spores  en  Forstyrrelse,  hidrørende  fra  yngre  Grav- 
anlæg1, og  ikke  umuligt  er  det,   at  idetmindste  nogle  af  de 


Aarb.  f.   nord.  Oldkynd.  1897   S.  205,   Grav   C. 

nedenfor  omtalte  saa  paafaldende  afkortede  og  ufuldstændige 
Stenrammer  ere  forstyrrede  paa  denne  Maade. 

Alle  baade  ældre  og  yngre  Grave  ere  af  Mandslængde 
eller  derover.  Dette  tyder  allerede  paa,  at  Liget  er  blevet 
nedlagt  ubrændt.  Rester  fra  Ligbaalet  ere  hellerikke  trufne 
nogetsteds,  af  ubrændt  Lig  derimod  i  nogle,  omend  ikke  ret 
mange  Tilfælde  og  da  stedse  i  ganske  opløst  og  næsten 
ukjendelig  Tilstand.  Der  er  ikke  optaget  Knogler,  som  kunde 
give  Oplysning  om  den  Gravlagtes  Kjøn  og  Alder.  I  den 
lette  Sandjord,  hvoraf  de  fleste  af  disse  Høie  ere  dannede, 
og  under  det  tynde  Dæklag  have  Knoglerne  ikke  kunnet 
modstaa  Opløsningen. 

Baade  de  dybere  og  de  høiere  liggende  Grave  have  øst- 
vestlig  Længderetning.  Ofte  ligger  Graven  just  i  0. — V., 
sædvanlig  dog  noget  afvigende  herfra,  med  en  Svingning  indtil 
NØ. — SV.  og  NV. — SØ.  Videre  gaa  dog  Afvigelserne  ikke. 
Orienteringen  er  saaledes  ret  nøie  overholdt  og  maa  be- 
tragtes som  et  vigtigt  Træk. 

Hvor  flere  Grave  ligge  over  hinanden,  hidrøre  de  frem- 
dragne Oldsager  oftest  fra  forskjellig  Tid.  De  lade  sig  hen- 
føre til  fire  Grupper,  der  nedenfor  skulle  behandles,  vel  alle 
med  indbyrdes  Overgange,  men  dog  kjendelig  forskjellige. 
Saa  klart  staaer  Sagen  vel  ikke  med  selve  Gravanlæget. 
Dog  kan  der  dels  efter  Pladsen  i  Høien,  dels  efter  Anlæget 
og  Indretningen  nogenlunde  skjelnes  mellem  fire  Arter  af 
Grave,  chronologisk  forskjellige  og,  hvor  de  forekomme  i 
samme  Høi,  følgende  efter  hinanden  i  en  bestemt  Orden. 
De  kunne  betegnes  som  Undergrave,  Bundgrave,  Overgrave 
og  de  øverste  Grave. 

Undergravene  (se  Afbildningerne  ndfr.  S.  179  flg.)  ere 
sænkede  under  den  oprindelige  Jordflade.  Ikke  sjælden  er 
ethvert  Spor  af  Nedgravningen  forsvundet,  saaledes  at  Gra- 
vens Form  og  Udstrækning  ikke  kan  angives;  alene  Old- 
sagerne, som  ligge  løst  i  Sandjorden,  angive  Bunden  af  en 
Grav.      Ofte  kan   dog  den  løsere  Gravfyld  adskilles  fra  den 

faste  Undergrund,  et  tydeligt  Fyldskifte  kan  betegne  Gra- 
vens Omkreds,  og  hvor  Nedgravningen,  som  dette  ofte  er 
Tilfældet  ved  de  midt-  og  vestjydske  Høie,  er  ført  igjennem  et 
Allag,  tegner  dette  sig  med  mørktbrune  eller  sorte  Rande 
mod  den  lysere  Fyld.  Uden  dette  Støttepunkt  havde  Grav- 
ningerne oftere  havt  mindre  Sikkerhed  og  givet  et  ringere 
Resultat. 

Dybden  under  Alen  har  oftest  været  0,30 — 0,50  M.  En 
ringere  Dybde  forekommer  vistnok  ogsaa,  men  paavises  van- 
skeligere med  fuld  Sikkerhed.  Dybere  Nedgravninger  indtil 
1  M.  under  Alen  træffes  ikke  ualmindelig,  og  ved  enkelte 
Grave  har  Bunden  ligget  1,30  M.  dybt.  Til  alle  disse  Maal, 
som  angive  Nedsænkningen  i  Undergrunden,  vil  der  endnu, 
til  Bestemmelse  af  Dybden  under  den  oprindelige  Jordflade, 
være  at  føie  Overgrundens  Tykkelse,  0,15—0,20  M.  Gjen- 
nemgaaende  er  vel  saaledes  den  Nedgravning,  der  er  foretaget 
for  at  skaffe  Liget  et  dækket  Leie,  ikke  betydelig;  men  i 
enkelte  Tilfælde  er  der  udført  et  ret  vidtløftigt  Arbeide. 

Kun  enkelte  Gange  og  alene  paa  Gravpladsen  ved 
Slauggaard  er  der  truffet  Nedgravninger  af  rund  eller  kort 
oval  Form.  De  have  indeholdt  Oldsager  af  de  ældste  For- 
mer, som  overhovedet  ere  trufne. 

I  Almindelighed  ere  Undergravene  firkantede,  firsidede 
med  afrundede  Hjørner  eller  langstrakt  ovale.  Den  firkan- 
tede Form  synes  dog  baade  at  have  været  Regel  og  tillige 
at  være  det,  som  egentlig  tilsigtedes.  Dette  fremgaaer  af,  at 
de  omhyggeligst  dannede  Grave  med  Bundlag  af  Sten,  der 
strax  nedenfor  skulle  omtales,  stedse  ere  firkantede,  med  lige 
Sider  og  nøiagtig  udlagte  Hjørner.  I  det  Hele  ere  Under- 
gravene blevne  omhyggelig  indrettede  og  regelmæssig  formede 
—  atter  dette  sees  af  de  samme  Stenlag,  medens  de  van- 
skelig erkjendelige  Gravrande  i  det  løse  Sand  ligesom  ogsaa 
Sammensynkninger  og  andre  Forandringer  gjennem  Tiderne 
vistnok  have  gjort  flere  af  de  nedenfor  meddelte  Opmaalinger 
noget  mere  uregelmæssige,   end  Anlæget  oprindelig  var.     Si- 

derne  i  Graven  have  snart  været  steile,  snart  stærkt  skraa- 
nende;  i  sidste  Fald,  naar  Hjørnerne  tillige  ere  afrundede, 
kan  Graven  betegnes  som  trugformet. 

Fuld  sikker  Støtte  for  Bestemmelsen  af  Gravenes  Form 
og  Størrelse  give  de  Bundlag  af  Sten,  som  af  og  til  ere 
trufne.  De  have  alle  været  omhyggelig  ordnede.  Stenene, 
der  snart  ere  smaa  og  undertiden  ituslagne,  snart  større,  alt 
som  de  frembøde  sig  paa  Stedet,  ligge  i  et  tæt  og  fladt 
Lag,  enkelt  eller  dobbelt  og,  som  alt  nævnt,  stedse  aflangt 
firkantet.  10  nedenfor  omtalte  Stenlag,  de  fleste  i  Slaugs 
Herred,  1  i  Nørvang,  Malt  og  Hjelmslev  Herreder,  havde 
en  Længde  af  omkring  2  M.  (vexlende  mellem  1,70  og  2,10  M.) 
og  en  Bredde  gjennemgaaende  af  0,70  M.  (vexlende  mellem 
0,55  og  0,90  M.).  Af  disse  vare  kun  2  Bundgrave,  de 
øvrige  Undergrave. 

Noget  større  end  Stenlagene  ere  Nedgravningerne,  hvad 
der  er  vel  forstaaeligt,  idet  der  maatte  være  nogen  Plads 
omkring  selve  det  Sted,  der  skulde  optages  af  Liget.  Bun- 
den i  Nedgravningen  maaler  oftest  2 — 2,25  M.,  undertiden 
dog  mindre,  indtil  1,70  M.,  eller  mere,  indtil  2,50  M.;  kun 
enkelte  Grave  ere  længere,  indtil  3,30  M.  Bredden  ved 
Bunden  er  oftest  omkring  1  M.,  ikke  sjælden  dog  noget 
mindre  og  undertiden  større,  indtil  2  M.  Denne  gjennem- 
gaaende ensartede  Størrelse  angiver  bestemt,  at  disse  Grave 
kun  have  indeholdt  et  enkelt  Lig  —  at  de  vare  Enkeltgrave. 
Selv  de  største  kunne  ikke  have  optaget  mere  end  to  Lig. 
En  Betragtning  af  Gravgodset  vil  nedenfor  lede  til  samme 
Slutning. 

Gravens  Sider  kunne  være  omsatte  eller  indrammede 
med  Sten,  hvorimod  det  er  meget  tvivlsomt,  om  de  ganske 
undtagelsesvis  forekommende  overdækkende  Stenlag  og  Sten- 
hobe virkelig  høre  til  de  nedenfor  liggende  Undergrave. 
Reglen  er  i  hvert  Fald,  at  Graven  ikke  er  beskyttet  opadtil 
med  Sten.  Indramninger  træffes  derimod  ret  ofte,  omend 
langtfra  som  Regel.     Af  over  50  nedenfor  beskrevne  Under- 

grave  har  kun  omtrent  en  Femtedel  havt  stenkantede  Sider. 
Stenene  ere  gjennemgaaende  smaa  og  overstige  ikke  0,50  M. 

Der  er  ingen  fast  Regel  for  Stenenes  Anbringelse.  Un- 
dertiden ere  de  opstablede  omkring  Gravens  Sider  indtil  en 
Høide  af  1  M. ,  saa  at  de  danne  en  høi  Ramme  med  enten 
steile  eller  skraanende  Sider;  iøvrigt  ligge  Stenene  løst  og 
ganske  uordentlig  over  hverandre;  i  Bunden  kan  der  være 
et  Stenlag  af  ovenomtalte  Art.  Langt  oftere  findes  kun  en 
enkelt  Række  Sten  om  hele  den  firkantede  Grav,  en  Række 
alene  ved  Langsiderne,  en  lille  Samling  af  Sten  hist  og  her, 
eller  kun  nogle  faa  Sten  spredt  omkring  Graven.  Ligesom 
de  høiere  ere  disse  lavere  Rammer  oftest  usammenhængende 
og  ganske  tilfældig  dannede. 

Sammenlignede  med  de  omhyggelig  formede  Bundlag  i 
disse  Grave  skulde  de  ufuldstændige  Rammer  antages  ikke  at 
være  bestemte  til  at  sees,  idet  de  nemlig  tjente  til  Afstiv- 
ning af  Planker,  der  indrammede  Graven.  De  ganske  lige 
Sider  og  skarpe  Hjørner  ved  Stenlagene  tyde  paa,  at  disse 
have  været  begrænsede  af  en  Træramme.  Har  der  om  Grav- 
rummet  været  anbragt  Fjæle  paa  Høikant,  støttede  indadtil 
ved  nedrammede  Stænger,  maatte  det  ligge  nær  at  anbringe, 
hvad  der  var  forhaanden  af  Sten,  nærmest  udenom  Rammen 
for  at  afstive  den.  Saaledes  forstaaes  de  ufuldstændige  og 
uordentlige  Stenlægninger  om  disse  Grave;  de  ere  ikke  for- 
sætlig dannede  Rammer,  men  ganske  tilfældige  Opfyldninger 
og  Afstivninger. 

Kun  i  en  enkelt  Grav  er  der  iagttaget  Træplanker  stil- 
lede paa  Høikant  langs  alle  fire  Sider  (se  herom  Aarb.  f. 
nord.  Oldk.  1897  S.  204).  Undtagelsesvis  heldige  Jordfor- 
hold have  i  dette  ene  Tilfælde  bevaret  Rammen  om  Graven ; 
men  en  saadan  har  vistnok  været  anvendt  idetmindste  paa 
mange  Steder.  Den  omhyggelige  Gravlægning,  paa  et  regel- 
mæssigt Stenlag  og  med  Udstyr  af  gode  Sager,  synes  at  have 
krævet  et  beskyttet  og  lukket  Gravrum.  Over  den  af  Plan- 
ker  dannede   Ramme    har   der   sandsynligvis   hvilet   et  Træ- 

dække.  Kun  i  enkelte,  høiere  liggende  Grave  har  der  dog 
været  et  saadant  nogenlunde  bevaret  og  sammenhængende 
Trælag1;  men  i  mange  af  de  dybtliggende  Grave  har  der 
over  Bunden  kunnet  spores  et  tyndt  Lag  af  næsten  fuld- 
stændig opløst  Træ,  der  næppe  kan  opfattes  anderledes  end 
som  Rester  af  et  Dække  over  Graven  eller  af  et  Plankelag 
i  dens  Bund. 

Ganske  forskjelligt  herfra  er  det  Lag  af  Trækul,  som 
vel  ikke  ret  ofte,  men  til  Gjengjæld  ved  særdeles  klart  fore- 
liggende Fund,  er  truffet  spredt  over  Gravens  Bund.  Kullet 
hidrører  snart  fra  Grene  og  Kviste,  snart  fra  tykke  Træ- 
stykker; i  et  tyndt  eller  et  sværere  Lag  dækker  det  enten  hele 
Gravens  Bund  eller  kun  en  Del  af  den.  Lektor  E.  Rostrup 
har  undersøgt  Kullet  fra  5  Høie2  og  fundet,  at  det  for  største 
Delen  var  af  Eg;  to  Steder  fandtes  tillige  Kul  af  Birk,  et 
Sted  af  Hassel.  Jorden  under  Kullaget  har  undertiden  vist 
sig  at  være  gjennemglødet;  det  er  altsaa  ikke  tilført  Kul,  men 
der  har  været  tændt  Baal  i  selve  Graven.  Siderne  i  den 
nys  omtalte  Træramme  vare  svedne  af  Ild,  og  paa  Gravens 
Bund  fandtes  tillige  Kul  af  brændte  Grene  og  Kviste.  Old- 
sagerne findes  i  Reglen  ovenpaa  Kullaget;  man  har  da  hen- 
lagt den  Døde  ved  eller  ovenpaa  Resterne  af  det  slukte 
Baal.  Ogsaa  ved  Siden  af  Graven  og  ovenfor  i  Høien  er  der 
truffet  Baalpladser,  der  undertiden  have  havt  en  betydelig  Ud- 
strækning. Disse  Baal  have  sikkert  været  tændte  i  Henhold  til 
en  bestemt  Forestilling,  der  stod  i  Forbindelse  med  Gravlæg- 
gelsen;  de  tænktes  at  skulle  varme  den  Døde  eller  lyse  paa 
Veien  til  Boligen  hinsides.  Fjærnere  liggende  Analogier  hertil 
kunde    anføres    i   Mængde,    og   ganske  nærstaaende  Forhold 


1  Se  ndfr.  Gruppe  IH,  15 — 16,  S.  255,  og  Aarb.  f.  nord. 
Oldkynd.  1897   S.  207. 

2  Se  ndfr.  I,  30,  44,  II,  13.  Fremdeles:  Mus.  Nr.  A  12444, 
ligeledes  fra  Hammerum  Herred,  og  Mus.  Nr.  A  15089,  fra 
Vor  Herred. 

træffes  i  Dysserne  og  Jættestuerne,  paa  hvis  Bund  der  jævn- 
lig har  flammet  lignende  Baal. 

Forskjelligt  fra  Udstyret  i  Undergravene  er  sædvanlig,  hvad 
der  fremdrages  i  Bundgravene  (se  Afbildningerne  S.237flg.), 
som  ere  anlagte  paa  eller  i  den  oprindelige  Jordflade  — 
hvilken  af  Delene  der  er  Tilfældet,  lader  sig  ikke  altid  be- 
stemme. For  den  langt  overveiende  Del  omgives  disse  Grave 
af  den  blotte  Høifyld,  hvorfor  Omkredsen  kun  sjældnere  har 
kunnet  paavises  med  Sikkerhed.  Var  dette  Tilfældet,  viste 
Graven  sig  at  have  omtrent  samme  Bredde  som  tidligere, 
medens  Længden  kun  var  lidet  større,  2,30 — 2,50  M. ;  lige- 
som Undergravene  have  da  ogsaa  Bundgravene  været  bestemte 
til  kun  at  optage  et  enkelt  Lig.  Fremdeles  træffes  her  de 
samme  løst  dannede  Stenrammer  som  i  Undergravene  og  und- 
tagelsesvis ogsaa  det  regelmæssig  firkantede  Stenlag;  men  Old- 
sagerne henhøre  da  under  den  ældre  Gruppe  (I,  6  og  22). 
Det  smukke  Stenlag  i  Graven  synes  ikke  at  være  dannet,  efterat 
Bundgravenes  Oldsagformer  vare  komne  i  Brug.  Endelig 
frembyde  disse  Grave  et  særligt  Anlæg,  der  efter  sin  hele 
Art  ikke  ret  vel  kan  forekomme  forsænket,  og  som  ogsaa 
stedse  findes  ved  eller  i  Høibunden.  Selve  Graven  er  omgiven 
af  en  stor,  flad  Stendynge,  bestaaende  af  flere  Lag.  Midt 
i  denne  er  der  udsparet  et  Gravrum  af  sædvanlig  Størrelse, 
hvori  Liget  er  blevet  henlagt  med  sit  Udstyr.  Snarere  end 
de  øvrige  Gravformer  skulde  dette  eiendommelige  Anlæg  antages 
at  være  chronologisk  begrænset.  Det  har  imidlertid  ydet  Old- 
sager fra  tre  forskjellige  Tidsgrupper,  se  I,  38;  II,  24;  III, 
19—21  (S.  211,  240,  257). 

Ovenover  Bundgravene  og  altsaa  høiere  end  den  oprin- 
delige Jordflade  findes  ofte  Overgravene  (se  Afbildnin- 
gerne S. 252  flg.),  som  danne  det  paafølgende  Tidslag;  kun  hvor 
ældre  Grave  mangle,  ligge  de  ved  Høibunden.  Ogsaa  her  om- 
gives Oldsagerne  i  Reglen  af  den  blotte  Høifyld,  og  kun  usikkert 
fremtrædende  Fyldskifter  angive  Gravens  Plads.  Var  det 
ikke   Oldsagerne,    der   henhøre   under   visse   bestemte  Arter, 

Aarb.  f.  nord.  Oldk.  og  Hist.  1898.  13 

forskjellige  fra  de  dybere  nede  optagne,  skulde  det  oftest 
ikke  med  Sikkerhed  kunne  paavises,  at  Høifylden  her  har 
lukket  sig  over  en  Grav. 

Et  sikkert  Holdepunkt  give  imidlertid  de  vel  ikke  tal- 
rige, men  til  Gjengjæld  charakteristiske  Stensætninger,  ved 
hvilke  de  for  Overgravene  eiendommelige  Oldsager  ere  trufne. 
Haandsten  og  noget  større  Sten  blandede  mellem  hverandre 
danne  aflange,  spredt  og  uordentlig  stillede  Rækker  eller 
flade  Lag  og  Hobe,  i  hvilke  der  findes  større  og  mindre  Mel- 
lemrum; nogenlunde  regelmæssige  og  mere  sluttede  Rækker 
træffes  kun  sjælden  ved  Gravens  Langsider.  Stenene  findes 
jævnlig  ikke  staaende  i  samme  Niveau,  men  i  endog  kjende- 
ligt  høiere  og  lavere  Leie.  Bredden  er  oftere  noget  større 
end  ved  de  ældre  Enkeltgrave,  og  Længden  naaer  indtil 
4  M. 

Disse  Gravindfatninger  ere  oftest  saa  ufuldstændige  og 
tilsyneladende  planløst  formede,  at  det  er  noget  vanskeligt 
at  forstaa,  i  hvilken  Hensigt  de  ere  dannede.  Af  og  til  er 
der  iagttaget  Levninger  af  Træ,  stedse  i  fuldstændig  opløst 
Tilstand.  Saaledes  ligger  det  nærmest  at  antage,  at  der  har 
været  Gravrum  beskyttede  af  Planker,  om  hvilke  og  ovenpaa 
hvilke  Stenene  have  været  lagte  til  Støtte,  og  Afstivning.  Ved 
Rummets  Sammenskridning  ere  Stenene  komne  ud  af  Leie. 
Andre  Forskydninger  kunne  være  foraarsagede  af  Høifyldens 
Nedsynken  i  dybere  liggende  Grave.  Men  ved  Siden  heraf 
er  det  dog  kjendeligt,  at  der  oprindelig  ved  Anlæget  af  disse 
Grave  har  raadet  en  egen  Ligegyldighed  og  Mangel  paa 
Sands  for  Orden  og  Regelmæssighed. 

Atter  høiere  end  Overgravene  findes  undertiden  Grave, 
der  ved  Anlæg  ligesom  ogsaa  ved  Indhold  skille  sig  fra  de 
dybere  liggende;  de  ere  i  disse  Høie  de  øverste  Grave, 
der  hidrøre  fra  Stenalderen,  og  tillige  de  yngste,  ofte  fulgte 
af  kun  lidet  høiere  liggende  Bronzealders  Grave.  Det  nye, 
som  møder  her,  er  Stenlægninger  eller  Stendynger,  der  helt 
omslutte  Graven  eller  brede  sig  over  den  som  et  Dække  (se 

Afbildningen  S.  263).  Oldsagerne  findes  umiddelbart  under 
Stenene  eller  inde  i  Dyngen;  her  var  altsaa  Ligets  Plads. 
Ved  de  ældre  Grave  ligger  Gravgodset  derimod  over  Ste- 
nene, som  danne  et  Underlag  for  Liget.  Dyngen  er  snart 
rund,  snart  aflang  og  da  stadig  med  øst-vestlig  Længderet- 
ning ligesom  forud.  Udstrækningen  er  ofte  ikke  større  end 
ved  de  dybere  liggende  Stenrammer  og  Rækker,  undertiden 
dog  langt  betydeligere;  i  saa  Fald  indeholder  Dyngen  flere 
Grave.  Materialet  er  Haandsten  og  noget  større  Sten.  De 
ligge  tæt  sammenpakkede,  uden  særlig  Orden  og  sædvanlig 
kun  i  faa  Lag.  Dyngen  naaer  i  Reglen  kun  en  Høide  af 
1  M. ;  ofte  er  den  lavere.  Ganske  tilsvarende  Anlæg  fra 
Bronzealderen  findes  foroven  i  de  samme  Høie.    . 

De  Oldsagformer,  der  træftes  i  Stendyngerne,  forekomme 
dog  tillige  under  ganske  de  samme  Forhold  som  de  nærmest 
forudgaaende,  enten  i  den  blotte  Høifyld  eller  mellem  uor- 
dentlig dannede  Stenrækker.  Ikke  altid  ligger  Dyngen  for- 
oven i  Høien,  ofte  dybere  og,  hvor  ingen  ældre  Grave  findes, 
ved  Bunden,  paa  den  oprindelige  Jordflade.  Stendyngen  er 
Tidens  Gravform;  man  har  snart  lagt  den  over  ældre  Grave, 
snart  paabegyndt  en  ny  Høi. 

Selve  Gravens  Form  og  Størrelse  er  stedse  ubestem- 
melig. De  løst  liggende  Sten  ere  overalt  skredne  ned,  Old- 
sagerne ere  forskudte  fra  deres  Leie,  Gravrummet  er  fyldt, 
og  dets  Plads  er  kun  angivet  af  en  Sænkning  i  Dyngens 
Overflade.  Meget  ofte  er  der  iagttaget  sparsomme  Rester  af 
Træ;  kun  en  enkelt  Gang  blev  der  truffet  et  sammenhæn- 
gende Trælaag  over  en  Grav  fra  denne  Tid  1.  Det  kan  dog 
vist  antages,  at  Liget  stedse  har  været  beskyttet  opadtil  og 
vel  ogsaa  ved  Siderne  af  Planker. 

Det  er  vel  saaledes  ikke  store  Forskjelligheder,  der 
mærke  de  her  skildrede  fire  chronologiske  Lag  af  Grave, 
og  bestemt  kunne  Grænserne  ikke  drages  mellem  de  Tidslag, 


1    Aarb.  f.  nord.  Oldkynd.  1897   S.  207. 

der  ere  afsatte  under  en  jævnt  løbende  Udvikling.  Men 
saaledes  er  det  oftest:  Gravformerne  egne  sig  ikke  til  skar- 
pere chronologiske  Paavisninger.  Her  byder  dog  den  høiere 
eller  dybere  Plads  i  Hoien  en  god  Støtte;  men  egentlig  sikre 
Bestemmelser  give  kun  Oldsagformerne. 

Gravudstyret  og  Oldsagformerne. 

At  de  i  samme  Høi  over  hinanden  liggende  Grave  med 
deres  Udstyr  af  Oldsager  følge  efter  hinanden  i  Tid,  er  umid- 
delbart givet,  forsaavidt  der  da  ikke  er  gravet  ned  igjennem 
eller  forbi  alt  indrettede  Gravsteder.  Men  om  Tidsafstanden 
vides  Intet  paa  Forhaand;  den  kan  være  ganske  kort  eller 
meget  lang.  Den  forud  omhandlede  Forskjel  mellem  de 
høiere  og  dybere  Anlæg  tyder  vel  paa,  at  de  i  det  Hele 
taget  spænde  over  en  lang  Periode;  men  om  de  nærmere 
Forhold  kunne  alene  Oldsagerne  oplyse.  Der  maa  da  sees 
nøie  til.  I  den  hele  Rækkefølge  af  Oldsagformer,  fra  de 
dybeste  til  de  høieste  Lag,  maa  der  drages  Grænser  og  gjøres 
Inddelinger,  forat  Stoffet  kan  oversees  og  opfattes.  Saa- 
ledes bliver  det  naturligt  for  Oldsagerne  ligesom  for  Gravene 
at  danne  fire,  parallelt  modsvarende  Tidsgrupper.  Indenfor 
hver  af  dem  ordnes  dernæst  Fundene  rettest  efter  deres  Ind- 
hold, idet  saaledes  baade  Gravgodsets  Sammensætning  og 
den  enkelte  Oldsagform  vil  komme  til  at  træde  tydelig  frem. 
Udenfor  den  chronologiske  Inddeling  og  tilsidst  ville  endelig 
Kvindefundene  blive  betragtede. 

Den  Orden,  hvori  Fundene  og  Formerne  behandles,  er 
saaledes  følgende: 

I.     Første  Fundgruppe,  fra  Undergravene. 

Med  en  enkelt  Stridsøxe,  S.  173. 

Med  en  enkelt  Flintøxe,  S.  193. 

Med  en  enkelt  Flintflække,  S.  196. 

Med  en  Stridsøxe  og  en  Flintflække,  S.  196. 

Med  en  Stridsøxe  og  en  Flintøxe,  S.  206. 

Med  en  Stridsøxe,  en  Flintøxe  og  en  Flintflække,  S.  206. 

Med  en  Stridsøxe  og  to  Flintøxer,  S.  213. 
Med  en  Stridsøxe  og  en  Smalmeisel,  S.  213. 
Med  en  Stridsøxe  og  Pilspidser,  S.  215. 
Med  en  Stridsøxe  og  to  Ravskiver,  S.  216. 
Med  en  Stridsøxe  og  en  Ravring,  S.  221. 
Med  to  Stridsøxer,  S.  223. 
Med  et  Lerkar  o.  A.,  S.  226. 
II.     Anden  Fundgruppe,  fra  Bundgravene. 
Med  en  enkelt  Stridsøxe,  S.  230. 
Med  en  Stridsøxe  og  en  Flintflække,  S.  239. 
Med  en  Stridsøxe  og  en  Flintøxe,  S.  239. 
Med  en  Stridsøxe  og  to  Ravskiver,  S.  239. 
Med  et  Lerkar  o.  A.,  S.  242. 

III.  Tredie  Fundgruppe,  fra  Overgravene. 
Med  en  enkelt  Stridsøxe,  S.  245. 
Med  Lerkar  alene,  S.  248. 

Med  en  Stridsøxe  og  et  Lerkar,  S.  252. 
Med  en  Stenkølle  o.  A.,  S.  256. 

IV.  Fjerde  Fundgruppe,  fra  de  øverste  Grave,  S.  259. 
V.     Fra  Kvindegravene,  S.  267. 

I.    Første  Fundgruppe,  fra  Undergravene. 

Med  en  enkelt  Stridsøxe. 

Stridsøxen  af  Bjergart  og  med  Skafthul  er  den  hyppigst 
forekommende  Form,  ikke  blot  i  Undergravene,  men  ogsaa  i 
Bund-  og  Overgravene.  Saa  almindelig  er  den  truffen,  at  den 
alt  gængse  Betegnelse  »Øxegrave«  synes  ganske  passende  i 
Modsætning  til  »Spydgravene«,  den  yngste  Gruppe,  i  hvilke 
Spyd  og  Dolke  træde  i  Stedet  for  Øxerne. 

Men  tillige  er  Stridsøxen  særdeles  ofte  det  eneste  Grav- 
gods. Den  var  det  Stykke,  som  Manden  mindst  kunde  und- 
være, og  som  i  ethvert  Fald  maatte  følge  ham  i  Graven. 
Hvad  der  iøvrigt  nedlagdes,  dannede  kun  et  mere  eller  min- 
dre   overflødigt  Tillæg.      Stridsøxen    har   været   disse   Folks 

nationale  Vaaben,  og  Datidens  Skjald  har  vistnok  berømmet 
de  øxesvingende  Mænd  fra  Jylland. 

Til  den  første  Gruppe  høre  de  Former,  som  allerede  i 
»Ordning  af  Danmarks  Oldsager«  efter  deres  Bygning,  men 
uden  Støtte  i  Fundene,  ere  opførte  som  de  ældste  i  den 
hele  Række  af  eiendommelig  jydske  Stridsøxer,    nemlig  For- 


Fig.  2.     Fem  af  de  bedste  Øxer  af  Form  S.  M.  74.    V«. 

Nr.  1:  Mus.  Nr.  A   12049.     Nr.  2:   Mus.  Nr.  A  10845.     Nr.  3:   Mus.  Nr. 

A1283.     Nr.4:  Mus.  Nr.  A  8445.     Nr.  5:  Mus.  Nr.  A  5712. 


Fig  3.     Fem  af  de  bedste  Øxer  af  Form  S.  M.  75.    Vs. 

Nr.l:  Ukjendt  Findested.    Nr.2:  Mus. Nr.A  15935.    Nr.3:  Mus. Nr.  A  10866. 

Nr.  4:  Mus.  Nr.  A  14992.     Nr.  5:  Mus.  Nr.  A  11986. 


merne  72 — 75.  Af  henved  50  strax  nedenfor  beskrevne 
Fund,  hvori  disse  Former  foreligge,  hidrøre  kun  5  fra  Bund- 
grave,  de  øvrige  fra  Undergrave.  Øxerne  ere  alle  nær  i 
Slægt  med  hverandre,  prægede  af  samme  Formstil.  Netop 
de  allerede  som  typiske  fremdragne  Former  72 — 75  træffes 
ofte  meget  udprægede,  dertil  ogsaa  i  udmærket  forarbeidede 
Exemplarer,  saa  smukke  og  fuldkomne,  at  de  ikke  overgaaes 
af  nogen  anden  Række  Stridsøxer  (Fig.  2 — 3).      Ved  Siden 


GRUPPE    I.      UNDERGRAVE. 


175 


heraf  er  der  dog  ogsaa  fremkommet  mange  Stykker  af  tarveligt 
Arbeide  og  usikker  Form.  Mulig  kunne  disse  for  en  Del 
opfattes  som  Mellemled  og  Forudsætninger  for  de  fire  anførte 
Former;  men  hvorledes  disse  ere  fremkomne  og  udviklede, 
bliver  næppe  derved  mere  forstaaeligt.  De  fire  Øxeformer 
synes  at  optræde  fuldt  udviklede  og  helt  dannede,  uden  paa- 
viselige  forberedende  Trin.  Andre  eller  flere  end  disse  fire 
typiske  Former  synes  der  ikke  at  være.  Som  de  mest  be- 
stemmende Fællestræk  kan  anføres,  at  Øxen  helt  igjennem 
og  navnlig  ved  Midten  er  firkantet,  at  Sidefladerne  ikke  ere 
hvælvede,  og  at  Bredden  ved  Midten,  i  modsat  Retning  af 
Skafthullet,  ikke  er  sønderlig  stor,  kun  tilstrækkelig  til  at 
give  Øxen  fornøden  Styrke. 

Hertil  kommer  endnu  Formen  S.  M.  81,  vel  den  skjøn- 
neste  af  dem  alle  og  oftest  foreliggende  i  stærkt  udpræget 
Skikkelse  og  af  udmærket  Arbeide  (Fig.  4);    dog  træffes  og- 


Fig.  4.     Syv  af  de  smukkeste  Øxer  af  Form  S.  M.  81.    Vs. 

Nr.  1:   Mus.  Nr.  A  15062.     Nr.  2:   Mus.  Nr.  A  12454.     Nr.  3:  Mus.  Nr. 

A  969.     Nr.  4:  Mus.  Nr.  A  15074.     Nr.  5:  Mus.  Nr.  A  2416.     Nr.6:  Mus. 

Nr.  A  12219.     Nr.  7:  Mus.  Nr.  A  7336. 


saa  ret  tarvelige  Stykker.  Det  egentlig  bestemmende  i  For- 
men er,  at  den  gjennem  største  Delen  af  Længden  er  trind, 
medens  de  først  omtalte  Øxer  ere  firkantede.  Denne  Form 
foreligger  i  5  nedenfor  beskrevne  Undergrave  og  1  Bund- 
grav. Den  er  af  samme  Slægt  som  de  først  omtalte;  Lig- 
heden er  umiskjendelig;    men   nærmere   lader    det  indbyrdes 

Forhold  sig  ikke  eftervise.  Der  foreligger  ikke  Stykker,  der 
med  Sikkerhed  kunne  udpeges  som  Mellemformer. 

Spørgsmaalet  om  disse  Formers  Oprindelse  og  Udvikling 
er  foreløbig  meget  vanskeligt.  Noget  kan  dog  siges  herom, 
og  det  netop  saa  meget,  som  behøves  for  den  Hovedforstaaelse 
af  den  hele  Fundgruppe,  hvortil  der  stiles  i  denne  Publika- 
tion, og  som  vil  findes  udviklet  ved  dens  Slutning. 

Det  er  udprægede  Former,  ganske  fuldendte  og  gjen- 
tagne  uforandrede  med  de  samme  Enkeltheder.  Saadanne 
Former  skabes  ikke  hastig;  de  maa  have  en  Forhistorie,  og 
at  denne  skulde  være  foregaaet  i  Danmark,  kan  ikke  sees. 
Grundlaget  maa  være  tilført  udefra.  Men  paa  den  anden 
Side  ere  disse  Former  i  den  forfinede  og  udprægede  Skik- 
kelse, hvorunder  de  fremtræde  i  saa  talrige  Exemplarer, 
blevne  ret  egentlig  nationale,  derom  er  ingen  Tvivl. 

Slesvig  igjennem  træffes  alle  de  samme  Former  i  ganske 
tilsvarende  og  ligesaa  fuldendt  Arbeide.  Endnu  i  Holsten 
forekomme  de,  men,  som  det  synes,  baade  sjældnere  og  ofte 
i  noget  afvigende  og  tarveligere  Skikkelse.  Nogle  faa  Styk- 
ker, der  henhøre  under  Formerne  72 — 75  (samt  76 — 77)  ere 
fremdeles  trufne  i  videre  tilgrænsende  Egne,  fra  Meklenburg 
til  Hannover;  her  turde  Grænserne  ligge  for  deres  Udbre- 
delse l. 

Noget  anderledes  staaer  det  med  81.  Vel  ikke  ganske 
denne  Form,  men  en  væsentlig  beslægtet,  kun  langt  tarve- 
ligere, mindre  udviklet  og  utvivlsomt  ældre  Form  har  en  vid 
Udbredelse  over  Nord-  og  Mellemtydskland,  hvor  den  tillige 
forekommer  ret  almindelig  2.     Den  danner  sikkert  Forudsæt- 


Godhedsfulde  Meddelelser  fra  Museerne  i  Berlin,  Hannover, 
Mainz  og  Darmstadt  have  bekræftet,  at  næsten  Alt,  hvad 
der  kjendes  af  denne  Art,  er  afbildet  i  Lindenschmits  Alter- 
thiimer,  Kembles  Horæ  ferales,  Mullers  Alterthiimer  der  Pro- 
vinz  Hannover,  samt  af  Robert  Beltz  i  Steinzeitliche  Funde 
in  Meklenburg. 
F.  Ex.  Beltz   anf.  St.  S.  71   og  øvrige   sidst  anførte   Skrifter. 

ningen  for  den  skjønne,  jydske  Form  81.  Til  den  anden 
Side  staaer  den  i  Forbindelse  med  sydligere  Former  og  er 
vel  oprindelig  fremkommen  som  et  Slags  Efterligning  af  de 
ældste  Metaløxer  1. 

Paa  lignende  Maade  skulde  ogsaa  72 — 75  antages  ud- 
gaaede  fra  Metalformer,  kun  at  denne  Afledning  næppe  er 
foregaaet  paa  den  jydske  Halvø,  hvor  tilsvarende  Metaløxer 
ikke  ere  fremdragne.  Tre  Bronzeøxer,  der  væsentlig  ligne  S. 
M.  75,  ere  derimod  fundne  ved  Osnabriick,  Mainz  og  Darm- 
stadt 2. 

Af  det  her  fremsatte  turde  sluttes,  at  de  omhandlede 
Øxeformer  72 — 75  og  81  i  deres  Grund  og  Oprindelse  ere 
fremmede  og  indførte,  i  deres  Udvikling  og  Forløb  derimod 
national  jydske. 

Ved  Drøftelsen  af  Oprindelsesspørgsmaalet  har  selve 
Materialet,  hvoraf  disse  Øxer  ere  gjorte,  sin  Betydning.  De 
allerfleste  i  Undergravene  optagne  Stykker  have  tilmed  et 
ret  paafaldende,  fremmedagtigt  Udseende,  idet  de  ligne  Sand- 
sten; efter  deres  eiendommelige  lyse,  graagule  og  fintkornede 
Flade,  hvori  fine,  sorte  Stænk,  betegnes  de  almindelig  som 
Sandstensøxer.  Ved  en  Henvendelse  til  Prof.  Min.  N.  V.  Us- 
sing  oplystes  det  dog  strax,  at  denne  sandstensagtige  Over- 
flade maatte  skyldes  særegne  Leiringsforhold  og  Forvitring, 
og  at  den  saa  lidt  var  naturlig,  at  en  mineralogisk  Bestem- 
melse alene  herefter  ikke  kunde  gives.  Af  et  enkelt  over- 
brudt Stykke  af  Form  74  og  med  sædvanlig  lys,  fintkornet 
Overflade  blev  der  derpaa  tilveiebragt  de  til  en  Bestemmelse 
fornødne  Præparater,  hvorefter  Prof.  Ussing  udtalte,  »at 
Stenarten  er  almindelig  Grønsten,  eller  nøiere  en  lidt  kvarts- 
holdig Diabas,  der  ikke  efter  sin  petrographiske  Beskaffenhed 
kan  henføres  til  noget  bestemt  Hjemsted.     Grønsten  af  selv- 


1  Jvfr.  Archiv  fur  Anthropologie,   Braunschweig,   XXIV,   441. 

2  Lindenschmit,   Alterthiimer  I,   4,   2.      Kemble ,   Horæ  ferales, 
PI.  V,  55. 

samme  Beskaffenhed  er  udbredt  ikke  alene  i  Skandinavien  — 
og  derfor  ogsaa  som  Marksten  i  Danmark  —  men  i  hele 
Verden.«  Ligesom  dette  enkelte  undersøgte  Stykke  er  vist- 
nok Hovedmassen  af  de  andre  samtidige  Øxer  ogsaa  af  Grøn- 
sten, der  altsaa  maa  have  været  let  at  skaffe  i  de  midt-  og 
vestjydske  Egne,  hvor  disse  Øxer  findes.  Den  eiendomme- 
lige,  lyse  Overflade  maa  hidrøre  fra,  at  disse  Stykker  gjen- 
nemgaaende  have  været  leirede  under  ensartede  Forhold,  i 
Undergrundens  Sand. 

Hvor  der  kun  findes  een  Stridsøxe  henhørende  under  de 
ældste,  for  Undergravene  eiendommelige  Former,  har  den  en 
meget  bestemt  Plads,  henimod  Gravens  Vestende  og  ved  dens 
Sydside.  Øxen  ligger  paatværs  af  Gravens  Længderetning, 
hvilende  paa  en  af  Bredsiderne,  med  Æggen  snart  i  Nord, 
snart  i  Syd,  altsaa  enten  vendende  indad  i  Graven  eller  ud- 
efter, og  med  Skaftsiden  mod  Øst,  saaledes  at  Skaftet  alt- 
saa har  ligget  efter  Gravens  Længde  og  langs  dens  Sydside. 
Afstanden  fra  Vestenden  er  almindeligvis  0,50  M.,  eller  dog 
mellem  0,40  og  0,60  M.  I  enkelte  Tilfælde  har  dog  Af- 
standen været  ringere,  og  undertiden  har  Øxen  ligget  umid- 
delbart ved  Vestsiden  eller  ved  det  sydvestre  Hjørne.  Lige- 
ledes har  Afstanden  nogle  Gange  været  større,  indtil  0,75  M., 
i  et  enkelt  Tilfælde  0,85  M.,  eller  omtrent  ved  Midten  af 
Graven  efter  dens  Længde.  Øxen  ligger  umiddelbart  ved 
Gravens  Sydside  eller  tæt  indenfor  den,  ikke  længere  inde 
end  0,25  M.  En  enkelt  Gang  er  den  funden  staaende  lod- 
ret, liggende  med  Skaftsiden  opad  eller  vendt  mod  Vest 
o.  s.  v.  (Grav  Nr.  5,  30,  36,  41,  44);  overfor  det  store  Antal 
af  overensstemmende  Iagttagelser  er  dette  dog  betydningsløse 
Undtagelser,  mulig  for  en  Del  fremkomne  ved  tilfældige  For- 
styrrelser i  Graven. 

Den  faste  Plads  staaer  i  Forbindelse  med  Ligets  Stil- 
ling i  Graven  og  med  Øxens  Anvendelse.  Den  blev  nedlagt 
hos  den  Døde,  som  den  blev  baaren  eller  ført.  Har  Liget 
hvilet    med   Hovedet  i    Vest,    vil   Øxen   med   en  Afstand  af 


GRUPPE    I.      UNDERGRAVE,   1. 


179 


0,50  M.  fra  Gravens  Vestside  have  ligget  ved  høire  Skulder 
eller  Bryst,  idet  Skaftet  strakte  sig  langs  Kroppen  hen  til 
høire  Haand.  Har  Hovedet  derimod  været  i  Øst,  maa  Øxe- 
bladet  have  ligget  ved  venstre  Side,  omtrent  ved  Knæet,  idet 
Skaftet  pegede  opad  mod  Livet  —  mulig  blev  den  baaren 
hængende  ved  Bæltet.  Hvilken  af  Delene  der  har  været  Til- 
fældet, lader  sig  efter  det  foreliggende  ikke  afgjøre. 

Ribe  Amt.     Slaugs  Herred, 

Vorbasse  Sogn,  Slanggaard,  Matr.  Nr.  1.  Se  Kortet  over 
Gravpladsen  S.  161. 

1.     Lyngdækket   Høining,    0,68  -0,80  M.  høi.      I    den 
faste  Albnnd  var  der  sænket  en  firkantet  Grav  med  Længde- 

Fig.  5.     Grav  l,  1. 

retning  0.— V.,  2,10  M.  lang,  1,00  M.  bred  og  0,30  M.  dyb. 
Paa  dens  Bund  fandtes  en  Stridsøxe  S.  M.  72,  kun  0,105  M. 
lang.     Den   laa  paa   Siden,   nær  Gravens  Sydside,   0,50  M. 

fra  dens  Vestside  og  paatværs  af  dens  Længderetning,  med 
Æggen  i  S.  og  Skaftsiden  mod  0.  Mus.  Nr.  A  15044.  Kor- 
tets Nr.  1.     Omstaaende  Fig.  5. 

2.  Lynggroet  Høining,  0,52 — 0,82  M.  høi.  Høifylden 
var  graat  Sand,  Undergrunden  Al.  En  firkantet  Grav  med 
Længderetning  NV. — SØ.  var  brudt  i  Allaget;  dens  Længde 
var  2,10  M.,  Bredden  0,80  M.,  Dybden  0,30  M.     Nær  Bun- 

Fig.  6.  Grav  I,  2. 


den  fandtes  en  Stridsøxe  S.  M.  72,  liggende  paa  Siden,  tværs 
mod  Gravens  Længderetning.  Den  laa  tæt  ved  Gravens  Syd- 
side, 0,50  M.  fra  Vestsiden,  med  Æggen  mod  N.,  Skaftsiden 
mod  0.  Mus.  Nr.  A  15047.  Kortets  Nr.  2.  ,  Hosstaaende 
Fig.  6. 

3.  Lynggroet  Høining,  0,70 — 0,80  M.  høi.  Fylden  graat 
og  gulligt  Sand.  Undergrunden  gulrød  Al.  Heri  fandtes  en 
firkantet,  trugformet  Nedgravning  med  Længderetning  0. — V. ; 
Længden  foroven  3,00  M.,  i  Bunden  2,25  M.;   Bredden  for- 

oven  1,45  M.,  i  Bunden  0,80  M.  Ved  Bunden  fandtes  nær 
Sydsiden  og  0,60  M.  fra  Vestsiden  en  Stridsøxe  S.  M.  72, 
liggende  paa  Siden,  tværs  mod  Gravens  Længderetning,  med 
Æggen  i  NNV.,  Skaftsiden  mod  0.  Mus.  Nr.  A  15050. 
Kortets  Nr.  5.     Hosstaaende  Fig.  7. 

Fig.  7.     Grav  I,  3. 

4.  Lynggroet  Høi,  1,04—1,65  M.  høi.  Høifyld  og 
Grund  som  ved  foregaaen  de  Høi.  I  den  faste  Al  var  der 
brudt  en  firkantet  Grav  med  Længderetning  0. — V.;  Læng- 
den 2,00  M.,  Bredden  0,70  M.  Bunden  var  tæt  belagt  med 
meget  smaa  Sten.  Paa  Stenlaget  fandtes  ved  Sydsiden  og 
0,50  M.  fra  Vestsiden  en  Stridsøxe  S.  M.  73,  liggende  paa 
Siden,  tværs  mod  Gravens  Længderetning,  med  Æggen  i  S., 

Fig.  8.     Gravene  I,  4  og  III,  7. 


Skaftsiden  mod  0.  Paa  den  photographiske  Afbildning  Fig.  9 
sees  Øxen  ikke.  Mus.  Nr.  A  15046.  Kortets  Nr.  7.  Hos- 
staaende  Fig.  8  —  9.  Om  en  yngre  Grav  i  samme  Høi  se 
Gruppe  IH,  7,  S.  250. 


Fig.  9.     Grav  I,  4. 

5.  Overpløiet  Høining,  hævende  sig  0,16 — 0,40  M.  Den 
faste  Albund  laa  0,50  M.  dybt.  Heri  var  der  brudt  en  firkantet 
Grav  med  Længderetning  ØtN.—  VtS.,  2,05  M.  lang,  0,75  M. 
bred,  0,35  M.  dyb.  Den  var  i  Bunden  tæt  lagt  med  mindre 
Sten,  de  største  paa  0,15  M.  Ved  Stenlagets  Sydside  og 
0,35  M.  fra  Vestkanten  fandtes  en  Stridsøxe  S.  M.  73,  staaende 
i  Fylden  med  Æggen  nedad.  Mus.  Nr.  A  15056.  Kortets 
Nr.  8.     Hosstaaende  Fig.  10. 

Fig.  10.     Grav  I,  5. 


6.  Overpløiet  Høining,  0,38— 0,87  M.  høi.  Fylden  var 
graat  Sand.  Tæt  under  Overfladen,  vistnok  ved  den  oprin- 
delige Jordflade  og  altsaa  i  en  Bundgrav,  afdækkedes  et 
aflangt,  firkantet  Stenlag  med  Længderetning  NØ. —  SV., 
2,11  M.  langt,  0,71  M.  bredt.  Stenene  vare  ganske  smaa, 
de  største  0,10  M.  Nær  Lagets  Sydkant  og  0,60  M.  fra 
Vestkanten  fandtes  en  Stridsøxe  S.  M.  73,  liggende  paa  Siden, 
paatværs  af  Gravens  Længderetning  og  med  Æggen  mod 
mod  S.;  Skaftsiden  vendte  mod  0.  Mus.  Nr.  A  15055. 
Kortets  Nr.  9.      Omstaaende  Fi2.  11. 

7.  Lyngdækket  Høi,  1,60  M.  høi,  16,00  M.  bred.  Under 
Grave  fra  Sten-  og  Bronzealderen,  om  hvilke  se  Gruppe  IV, 
2,  S.  262,  saaes  en  firkantet  Grav  brudt  i  den  faste  Al- 
grund;  Længderetningen  0. — V.,  Længden  2,50  M.,  Bredden 
1,50  M.,  Dybden  0,50  M.  Paa  Bunden  laa  en  Stridsøxe  (1) 
S.  M.  73,  tværs  mod  Gravens  Længderetning,  med  Æggen 
mod  N. ,  Skaftsiden  mod  0.;    Afstanden   fra  Sydkanten  var 

Fig.  11.    Grav  I,  6. 

0,25  M.,  fra  Vestkanten  0,60  M.     Mus.  Nr.  A  15043.    Kortets 
Nr.  12.     Omstaaende  Fig.  12. 

8.  En  Høi,  der  hævede  sig  1,03—1,29  M.  Under- 
grunden var  gult  Grus.  Der  var  heri  gravet  et  1,29  M.  dybt 
Hul  af  afrundet  Form,  men  med  kun  usikkert  bestemmelige 
Grænser;  Bredden  i  0.— V.  var  2,00  M.,  i  N.— S.  1,60  M. 
Paa  Bunden  fandtes  en  Stridsøxe  S.  M.  74,  liggende  paa 
Siden  med  Æggen  i  S.,  Nakken  i  N.  og  Skaftsiden  mod  0. 
Mus.  Nr.  A  15039.     Kortets  Nr.  15. 

9.  Overpløiet  Høining,  der  hævede  sig  0,76—1,09  M. 
Under  en  stensat  Grav,  vistnok  fra  Bronzealderen,  viste  sig 
i  den  faste  Algrund  en  trugformet  Nedgravning  med  Længde- 
retning ØSØ. — VNV.     Længden  foroven  2,90  M.,  i  Bunden 

Fig.  12.    Gravene  I,  7  og  IV,  2. 

2,00  M.;  Bredden  1,45  og  0,80  M.;  Dybden  var  0,60  M.  Ved 
Bunden  laa  en  Stridsøxe  S.  M.  73,  paa  Siden,  tværs  mod 
Gravens  Længderetning,  med  Æggen  mod  N.  og  Skaftsiden 
mod  0.  Afstanden  fra  Vestsiden  var  0,30  M.,  fra  Sydkanten 
0,25  M.     Mus.  Nr.  A  15040.     Kortets  Nr.  17. 

Aarb.  f .  nord.  Oldk.  og  Hist.    1898.  14 

Øster  Horne  Herred. 
Tistrup  Sogn. 

10.  Tistrup,  Matr.  Nr.  3  a.     Mus.  Nr.  A  12191. 

En  overpløiet  Høi,  14,50  M.  i  Tværmaal  og  1,25  M. 
høi.  Omtrent  midt  i  Høien  og  ved  dens  Bund  fandtes  en 
Stridsøxe  nærmest  som  S.  M.  72. 

11.  Tistrup,  Matr.  Nr.  6.     Mus.  Nr.  A  12188. 

En  stærkt  ødelagt  Høi,  14,50  M.  i  Tværmaal,  1,25  M. 
høi.  Midt  under  Høien  og  0,95  M.  under  Markfladen  fandtes 
i  en  aflang  Nedgravning  med  Længderetning  0. — V.  en  Strids- 
øxe S.  M.  73. 

12.  Tistrup,  Matr.  Nr.  6.     Mus.  Nr.  A  12189. 

En  Høi,  15,00  M.  i  Tværmaal  og  1,40  M.  høi.  Midt  i 
Høien  og  0,80  M.  under  Markens  Plan  saaes  en  aflang  Ned- 
gravning med  Længderetning  0. — V.,  paa  hvis  Bund  optoges 
en  Stridsøxe  S.  M.  72. 

13.  Tistrup,  Matr.  Nr.  12  e.     Mus.  Nr.  A  12187. 

En  Høi,  12,00  M.  i  Tværmaal  og  0,95  M.  høi.  Under 
Høiens  Midte  og  0,65  M.  under  Markfladen  fandtes  en  Strids- 
øxe, nærmest  S.  M.  73,  men  lille  og  ikke  af  udpræget  Form. 

14.  Krarup,  Matr.  Nr.  4  a.     Mus.  Nr.  A  12193. 
Ubetydelige  Rester  af  en  Høi  med  Tværmaal  c.  16,00  M. 

Ved  Midten  og  c.  1,25  M.  under  Markfladen  saaes  en  aflang 
Nedgravning  med  Længderetning  0. — V.,  af  Mandslængde  og 
c.  0,70  M.  bred.  Midt  ved  den  sydlige  Langside  fandtes  en 
Stridsøxe  S.  M.  72. 

15.  Ølgod  Sogn,  Lindbjerg,  Matr.  Nr.  2  a.  Mus.  Nr. 
A  15099. 

En  oppløiet  Høi,  14,00  M.  i  Tværmaal  og  0,50  M.  høi, 
men  oprindelig  en  Del  høiere.  I  Høibundens  gule  Grus 
tegnede  sig  en  aflang,  firkantet  Nedgravning,  fyldt  med  graat 
Sand.  Gravens  Længderetning  var  0. — V.,  Længden  1,70  M., 
Bredden  1,10  M.,   Dybden   under   den   oprindelige  Markflade 

0,64  M.  Fylden  indeholdt  lidt  Trækul,  og  over  Midten  af 
Gravens  Bund  fandtes  et  større  Lag  Kul.  Ovenpaa  dette, 
c.  0,20  M.  fra  Sydsiden  og  0,45  M.  fra  Vestsiden,  fandtes 
en  Stridsøxe,  nærmest  S.  M.  74,  liggende  i  Retning  NtØ. — 
StV.,  med  Æggen  mod  N.  og  Skaftsiden  mod  0.  I  selve 
Høien  fandtes  en  forstyrret  Grav  fra  Bronzealderen. 

Ringkjøbing  Amt.     Hammerum  Herred. 

16.  SkarrildSogn,  Skarrild  Overby,  Matr.  Nr.  18.  Mus. 
Nr.  A  12434. 

»Tophøi«,  der  hævede  sig  c.  3,75  M.,  med  et  Tværmaal 
af  20  M.  Fylden  bestod  af  gulbrun  Sandjord;  Undergrunden 
var  gult  Sand,  stærkt  blandet  med  Smaasten.  Da  Udgrav- 
ningen havde  naaet  den  faste  Grund,  viste  sig  Overkanten 
af  en  svær,  aflang  Stenramme,  der  omsluttede  et  firkantet 
Gravrum  (Fig.  13 — 14).  Længderetningen  var  0. — V.  Ram- 
men var  regelmæssig  og  smukt  sat  af  mange  Haandsten  og 
Koltringer,  der  laa  i  et  Par  Lag  ved  Siden  af  hinanden  og 
i  flere  Lag  over  hinanden.  I  begge  Ender  vare  Siderne 
c.  0,60  M.  tykke;  i  Langsiderne  var  Tykkelsen  0,40— 0,50  M., 
mod  SØ.  dog  0,75  M.  Rammen  naaede  0,55  M.  ned  i  Un- 
dergrunden. Udfor  det  sydvestre  Hjørne  laa  en  større  Sten. 
Det  indre  Rum  maalte  i  Bunden  1,75  M.  i  0. — V.,  ved 
vestre  Ende  0,85  og  ved  østre  0,65  M.  Gravens  Bund  be- 
stod af  gult  Sand.  I  en  Afstand  af  0,40  M.  fra  den  vest- 
lige Side  og  0,10  M.  fra  den  søndre  laa  en  Stridsøxe  S.  M. 
72,  paa  Siden,  tværs  mod  Gravens  Længderetning,  med  Æggen 
i  N.  og  Skaftsiden  mod  0.  Ovenover  denne  Grav,  c.  1  M. 
over  Undergrunden,  fandtes  en  Bronzealders  Grav.  Den  op- 
rindelige Høi  har  ikke  hævet  sig  fuldt  1  M.  over  Markfladen. 

Skodborg   Herred. 

17.  Lomborg   Sogn,  Matr.  Nr.  27.     Mus.  Nr.  A  12159. 
En  overpløiet  Høi,  14,50  M.  i  Tværmaal,   1,25  M.  høi. 

Under  Høiens  Midte  fandtes  i  en  Dybde  af  1,90  M.,  altsaa 
0,65  M.  under  Markfladen,  en  smuk  Stridsøxe,  nøie  som 
S.  M.  74.  Om  en  Bundgrav  i  samme  Høi  se  Gruppe  II,  16, 
S.  236. 

18.     Lomborg  Sogn,  Matr.  Nr.  28.     Mus.  Nr.  A  12155. 

En  overpløiet  Høi,   18  M.  i  Tværmaal,   1  M.  høi.    Under 


yo^fCfi  <*vuL*  o,  of 

Fig.  13.    Grav  I,  16. 


7Th. 


Høiens  Midte  fandtes  en  Nedgravning,  c.  2,20  M.  lang  i 
0.— V.,  c.  0,90  M.  bred  og  c.  0,50  M.  dyb.  Omtrent  midt 
i  Graven  saaes  en  Stridsøxe  S.  M.  74,  liggende  paatværs  af 
Gravens  Længderetning. 

Vandfuld   Herred. 

19.     Ramme  Sogn,  Matr.  Nr.  17  f.     Mus.  Nr.  A  12171. 
En  delvis  sløifet  Høi,   17,50  M.  bred,  2,50  M.  høi.     Ved 
Høiens  Midte  og  3,30  M.  under  dens  Top,  altsaa  c.  0,80  M. 

under  oprindelig  Flade,  fandtes  en  2,20  M.  lang  og  0,60  M. 
bred  Grav  med  Længderetning  0. — V.  og  indrammet  ved 
begge  Langsider  med  en  dog  ikke  fuldstændig  Række  Sten. 
Ved  den  sydlige  Langside,  paatværs  af  Gravens  Længde- 
retning og  nærmere  dens  vestlige  end  dens  østlige  Ende,  laa 
en  Stridsøxe  S.  M.  81. 


Fig.  14.     Grav  I,  16,  seet  fra  Nordøst.    Stridsøxen  sees  paa  sin  Plads. 


Veile  Amt.     Tør  ri  Id  Herred. 

20.  Randbøl  Sogn,  Bindeballe,  Matr.  Nr.  2  d.  Mus. 
Nr.  A  14712. 

En  Høi,  c.  11  M.  bred  og  2  M.  høi.  Fylden  graat  og  gult 
Sand.  I  Undergrunden  var  der  sænket  en  Grav  (Fig.  15.  A), 
hvis  Bund  laa  0,21 — 0,24  M.  dybt.  Nedgravningens  Grænser 
kunde  ikke  bestemmes  med  nogen  Sikkerhed.  Gravbunden 
angaves  af  et  ganske  tyndt  Lag  opløst  Træ,  vistnok  Lev- 
ning af  et  nedskredet  Dække  over  Graven.  Dette  Lag 
var  aflangt  firkantet  med  Retning  VtN. — ØtS. ;  Længden  c. 
2,25  M.,  Bredden  1,00  M.  Umiddelbart  paa  dette  Lag 
fandtes  en  Stridsøxe  (1)  S.  M.  72,   liggende  nær  Sydkanten 

Fig.  15.    Gravene  I,  20;  II,  18  og  III,  5—6. 

og   0,75  M.  fra  Vestkanten,    i    Retning  NNØ.— SSV.,    med 
Æggen  i  N.  og  Skaftsiden  mod  0.     Se  Fig.  15.  —  Ovenfor 

Fig.  16.    Gravene  I,  21;  II,  19  og  III,  18. 


2  Txn? 


i  Høien  fandtes  yngre  Grave,   se  Gruppe  II,  18,  S.  237  og 
Gruppe  III,  5—6,  S.  247. 

21.     Samme  Sogn,  By  og  Matr.Nr.     Mus.  Nr.  A  14719. 

En  Høi,  c.  12,50  M.  bred  og  1,77  M.  høi.     Fylden  graat, 

Undergrunden  rødt  Sand.  En  Grav  af  oval  Form  (Fig.  16,  A) 
foroven  3,45  M.  lang  i  Retning  VtS.—ØtN.  og  1,90  M.  bred, 
var  nedgravet  i  Undergrunden  til  en  Dybde  af  0,86 — 1,00  M. 
Den  var  fyldt  med  graat  Sand,  som  tydelig  skilte  sig  fra 
Undergrunden.  Nedefter  indsnævredes  Graven  trugformet 
mod  den  rektangulære  Bund.  Længden  var  her  2  M.,  Bred- 
den 0,80  M.  Langs  den  sydlige  Side  laa  Stumper  (c.  0,003  M. 
tykke  og  indtil  0,07  M.  brede)  af  opløst  Træ.  Umiddelbart 
ved  Sydsiden  og  0,52  M.  fra  Vestsiden  fandtes  en  Stridsøxe 
(1)  S.  M.  73  liggende  paa  Siden,  tværs  mod  Gravens  Længde- 
retning, med  Æggen  i  S.  og  Skaftsiden  mod  0.  Se  Fig.  16. 
—  Om  høiere  liggende  Grave  se  Gruppe  II,  19,  S.  238,  og 
Gruppe  III,  18,  S.  256. 

Nørvang  Herred. 

22.  Ringgive  Sogn ,  Ringgive ,  Matr.  Nr.  3  d.  Mus.  Nr. 
A  14744. 

En  ved  dybe  Nedgravninger  stærkt  beskadiget  Høi,  der 
hævede  sig  2  M.,  med  et  Tværmaal  af  24  M.  Høifylden 
var  blandet,  mørkegraat  Sand,  Undergrunden  Al.  I  en 
Høide  af  0,30 — 0,40  M.  over  Alen  og  saaledes  vistnok  ved 
den  oprindelige  Jordflade  fandtes  et  aflangt,  firkantet  Stenlag 
med  Længderetning  ØNØ.—  VSV.,  2,15  M.  langt  og  0,74  M. 
bredt,  dannet  af  et  enkelt  Lag  0,05 — 0,10  M.  store  Sten,  der 
laa  tæt  sammen.  En  Del  af  Lagets  vestlige  Ende  var  forstyrret 
af  Ræve.  C.  0,10  M.  fra  Lagets  Sydkant  og  henimod  dets 
vestlige  Ende  fandtes  en  Stridsøxe  S.  M.  73,  liggende  paa 
Siden,  med  Æggen  i  N.  og  Skaftsiden  mod  0. 

Aarhus  Amt.     Vrads  Herred. 

23.  Hammer  Sogn,  Mollerup,  Matr.  Nr.  3  b.  »Bjerg- 
mandshøi«.  Undersøgt  i  1894  af  Kaptain  G.  V.  J.  Smith. 
Mus.  Nr.A  12326- 27. 

Høien  var  ved  Undersøgelsens  Begyndelse  stærkt  af- 
gravet.    Dens   oprindelige    Høide   havde   været  6  M.,  Tvær- 

maalet  30  M.  Høien  indeholdt  flere  Grave  fra  Bronzealderen 
og  er  ialtfald  for  største  Delen  bleven  opført  i  denne  Periode. 
En  Stenalders  Grav  fandtes  nedsænket  0,50  M.  dybt  i  Un- 
dergrunden under  Høiens  Midte.  Der  var  af  større  Sten 
dannet  en  regelmæssig  aflang,  firkantet  Ramme  med  Længde- 
retning 0. — V.,  1,80  M.  lang  og  1,13  M.  bred,  indvendig 
maalt.  Stenene  laa  mod  Vest  i  en  dobbelt  Række.  Udenom 
Rammen  var  der  lagt  en  Del  større  Sten,  og  over  hele  Gra- 
ven fandtes  et  Lag  Haandsten.  Indenfor  Rammen,  paa  Gra- 
vens Bund,  0,20  M.  fra  Sydsiden  og  0,50  M.  fra  Vestsiden, 
fandtes  en  Stridsøxe  S.  M.  73  liggende  i  N. — S.,  med  Æggen 
mod  N.  Under  en  af  Stenene  i  Rammens  Østside,  tæt  ved 
det  sydøstlige  Hjørne,  laa  en  Stridsøxe  af  samme  Form. 
Dette  sidste  Stykke  maa  vistnok  antages  at  hidrøre  fra  en 
anden,  noget  ældre  Grav. 

Med  en  enkelt  Flintøxe. 

Flintøxer  forekomme  i  den  første  og  den  anden  Gruppe 
af  Grave,  ikke  i  den  tredie  og  fjerde.  De  henhøre  alle  til 
Klassen  af  tyk  nakkede  Øxer  i  disses  fire  Hovedformer  S.  M. 
59 — 62.  Ingen  nærmer  sig  til  de  ældre,  tyndnakkede  eller 
til  de  yngre,  bredæggede  Former.  Dette  tyder  paa,  at  Gra- 
vene hidrøre  fra  en  vis,  begrænset  Del  af  Stenalderen,  lige- 
som Fraværelsen  af  alle  ældre  og  yngre  Former  afgiver  en 
god  Støtte  for  den  almindelig  antagne  chronologiske  Indde- 
ling af  Stenalderens  Flintøxer. 

Hyppigst  træffes  den  svære  Retøxe  S.  M.  59.  Slibningen 
er  oftest,  som  det  ogsaa  ellers  er  Tilfældet,  alene  anvendt 
paa  Bredsiderne,  idet  tillige  kun  den  Del  af  Bladet,  som  ra- 
gede frem  af  Skaftet,  er  fuldt  afsleben,  hvorimod  der  hen- 
imod  Nakken  er  efterladt  dybt  liggende  Ar.  Adskillige 
Stykker  ere  dog  slebne  over  hele  Bredsiderne  og  tillige  fuld- 
stændig eller  delvis  paa  Smalsiderne.  Undertiden  sees  tillige 
Slibning  paa  Nakkefladen,  der  af  Hensyn  til  Skæftningen 
kan  være  noget  skraanende.     Mange  af  Enkeltgravenes  Øxer 

ere  skjævæggede,  af  den  særegne  Form,  som  alene  kjendes 
fra  Jylland  (se  Aarb.  f.  nord.  Oldkynd.  1896  S.  414),  og  her 
atter  alene  fra  disse  Grave,  men  ikke  fra  Stengravene,  Dys- 
ser, Jættestuer  og  Gravkister.  Til  denne  Form  høre  de 
største  og  smukkeste  Stykker,  indtil  0,245  M.  lange.  Den 
sædvanlige  Længde  er  omkring  0,15  M. 

Den  svære  Tvær-  og  Huløxe  S.  M.  61  er  hidtil  kun 
truffen  i  en  enkelt  Grav.  Overhovedet  er  den  jo  af  langt 
sjældnere  Forekomst  end  Retøxen. 

De  tilsvarende  slanke  Øxer,  baade  Ret-  og  Tværøxer, 
S.  M.  60  og  62,  foreligge  i  alle  Variationer,  fuldt  afslebne 
paa  Bredsiderne  eller  kun  delvis  henimod  Nakken,  enten 
blot  tilhuggede  eller  tillige  afslebne  paa  Smalsiderne  og  med 
eller  uden  Slibning  paa  Nakkefladen.  Hyppigst  er  Tvær- 
øxen. 

Afseet  fra  den  skjævæggede  Øxe,  der  hører  til  Enkelt- 
gravenes Særformer,  er  det  altsaa  de  almindelig  anvendte 
Flintredskaber,  som  findes  i  disse  Grave.  De  ere  stedse 
fuldt  færdige  til  Brug,  ægslebne  og  ikke  blot  tilhuggede. 
Ofte  have  de  været  stærkt  brugte,  idet  Formen  er  kj endelig 
paavirket  af  Opskærpning;  næsten  alle  vise  dog  uskadte  og 
brugelige  Ægge,  dertil  ikke  sjælden  særlig  skarpslebne. 

Som  eneste  Gravgods  optræder  Flintøxen  forholdsvis 
sjælden,  men  baade  i  Under-  og  i  Bundgrave;  sædvanlig 
følger  den  med  Stridsøxen.  Forekommer  den  alene,  er 
det  næsten  altid  en  svær  Retøxe,  og  den  ligger  paa  den 
Plads  i  Graven,  vestlig  ved  Sydsiden,  som  ellers  optages  af 
Stridsøxen.  I  disse  Tilfælde  er  den  traadt  i  Stedet  for 
Stridsøxen  og  har  været  betragtet  som  Vaaben;  saaledes 
kunde  det  svære  Flintblad  jo  meget  godt  anvendes.  Som 
Regel  var  Flintøxen  derimod  Arbeidsredskab ,  hvad  der  ne- 
denfor vil  sees  af  de  Fund,  hvori  den  foreligger  ved  Siden 
af  en  Stridsøxe. 

Ribe  Amt.     Slaugs  Herred. 

24.  Vorbasse  Sogn,  Slauggaard,  Matr.  Nr.  1.  Mus.  Nr. 
A  15048.    Se  Kortet  S.  161,  Høi  Nr.  3.    Hosstaaende  Fig.  17. 

Lynggroet  Høining,  0,33 — 0,66  M.  høi.  Høifylden  graat 
Sand,  Undergrunden  Al.  Heri  var  der  sænket  en  firkantet 
Grav  med  Længderetning  ØSØ.—VNV.,  2,16  M.  lang,  0,96  M. 

Fig.  17.    Grav  I,  24. 


bred  og  0,24  M.  dyb.  I  en  Afstand  af  0,65  M.  fra  Vest- 
siden, i  den  sydlige  Halvdel  af  Graven  og  tværs  mod  dens 
Længderetning  laa  en  Flintøxe  med  Æggen  mod  N.  Det  er 
en  tyknakket,  slank  Øxe  S.  M.  60,  men  af  udmærket  Ar- 
beide  og  med  eiendommeligt  Præg,  hidtil  kun  truffet  ved  faa 
Exemplarer  fra  forskjellige  Landsdele  \  Slibning  er  anvendt 
paa  alle  fire  Sider  og  tillige  paa  Nakken.  Tykkelsen  er 
knap  0,02  M.  Længden  har  oprindelig  været  mindst  0,25  M.; 
men  Ægenden  er  afbrudt,  hvorefter  Øxen  er  bleven  flygtig  til- 
hugget,   uden  at  der  herved  er  dannet  en  endog  nogenlunde 

1  Aarb.  f.  nord.  Oldkynd.  1898  S.  139. 

brugelig  eller  regelmæssig  Æg.  I  denne  Stand  har  Øxen 
ikke  kunnet  tjene  til  Arbeidsbrug,  men  vel  som  Vaaben. 
Dette  har  vistnok  ogsaa  oprindelig  været  disse  smukke  Øxers 
Bestemmelse. 

Viborg  Amt.     Houlbjerg  Herred. 

25.  Aidt  Sogn,  Tungelund.  Undersøgt  1893  af  Distrikts- 
læge W.  Dreyer.     Mus.  Nr.  A  12075. 

En  delvis  afgravet  Høi,  c.  3  M.  høi.  Den  nederste  og 
midterste  Del  bestod  af  Ler  og  Grus  i  vexlende  Lag;  Un- 
dergrunden var  grovt,  stenblandet  Grus.  Ved  Høiens  Bund 
og  delvis  nedsat  i  Undergrunden  fandtes  en  aflang,  firkantet 
Ramme  af  større  og  mindre  Sten,  liggende  i  en  enkelt  Række, 
men  i  noget  forskjellig  Høide,  flere  Steder  med  Mellemrum 
og  i  det  Hele  meget  uordentlig  anbragte.  Den  indvendige 
Længde  i  0.— V.  var  1,90  M.,  Bredden  mod  Vest  1,10  M., 
mod  Øst  0,90  M.  Ved  Gravens  Bund  optoges  en  tyknakket, 
svær  Flintøxe  S.  M.  59,  men  skjævægget.  Den  jlaa  paa 
Bredsiden,  med  Æggen  ind  mod  Sydvæggen  og  0,63  M.  fra 
Gravens  Vestende.  Fylden  i  Graven  bestod  af  grovt,  sten- 
frit Grus.  Over  hele  dette  Lag  og  mod  N.  og  V.  tillige  uden- 
for det  fandtes  et  flere  Centimeter  tykt  Lag  Trækul,  hid- 
rørende fra  et  paa  Stedet  antændt  Baal.  I  de  høiere  og 
ydre  Dele  omsluttede  Høien  Grave  fra  Bronze-  og  Jern- 
alderen. 

Med  en  enkelt  Flintflække.    Med  en  Stridsøxe  og  en 
Flintflække. 

En  enkelt  Flintflække  —  kun  i  et  eneste  Tilfælde  to 
Flækker  (Grav  47,  S.  225) ,  men  aldrig  flere  —  er  særdeles 
ofte  optagen  i  Undergravene,  sjælden  sammen  med  Sager,  der 
høre  hjemme  i  Bundgravene,  aldrig  i  Forbindelse  med  yngre 
Fund.  Kun  ganske  enkelte  Gange  har  den  været  det  eneste 
Gravgods  1,  sædvanlig  følger  den  med  Stridsøxen. 


1    Mus.  Nr.  A  12152,  A  15049. 

Findes  Øxen  paa  sin  sædvanlige  Plads,  vestlig  ved  Gra- 
vens Sydside,  ligger  Flækken  østlig  for  den  og  tillige  nordlig, 
mod  Gravens  Midte.  Afstanden  fra  Øxen  er  sædvanlig 
0,50  M.,  dog  ikke  sjælden  større,  indtil  0,70  M.  og  mindre, 
indtil  0,40  M.;  kun  i  faa  Tilfælde  voxer  den  indtil  1,00  M. 
eller  aftager  indtil  0,20  M.  Denne  Bevægelighed  beroer  dog  nok 
saa  meget  paa,  at  Stridsøxen,  hvad  der  foran  er  nævnt,  kan 
ligge  i  ret  forskjellig  Afstand  fra  Vestenden,  som  derpaa,  at 
Flintflækkens  Leie  er  variabelt.  I  det  Hele  har  Flækken  en 
ret  fast  Plads,  omtrent  midt  i  Graven  efter  dens  Længde,  eller 
indtil  0,20  M.  nærmere  ved  den  ene  eller  den  anden  Ende. 
Ligeledes  optages  den  sædvanlig  ved  Midten  af  Graven  efter 
dennes  Bredde  eller  kun  lidt  nærmere  ved  Sydsiden.  Ad- 
skillige Exempler  vise  dog,  at  dens  hele  Spillerum  er  noget 
større;  den  kan  findes  over  den  midterste  Trediedel  af  Gra- 
ven og  ret  nær  dens  Sydside. 

Disse  Enkeltheder  give  næppe  nogen  Oplysning  om  den 
Dødes  Leie,  med  Hovedet  mod  Vest  eller  mod  Øst;  derimod 
vise  de,  at  Flintflækken  ikke  blev  nedlagt  løst  i  Graven, 
men  at  den  havde  sin  bestemte  Plads  ved  Midten  af  Liget, 
mulig  anbragt  ved  Bæltet. 

Flintflækken  er  af  ganske  almindelig  Art,  oftest  ret 
spinkel  og  med  skarp  Æg,  der  enten  er  jævn  og  lige  eller 
bugtet  og  uregelmæssig.  Længden  er  i  det  langt  overveiende 
Antal  Tilfælde  0,09 — 0,10  M. ;  undtagelsesvis  er  den  noget 
større  eller  mindre.  Sædvanlig  er  Æggen  frisk  og  ubrugt,  i 
andre  Tilfælde  noget  skaaret  ved  Brug.  Ved  Flækkens  ene 
Ende  er  Slagbulen  oftest  bevaret;  den  modsatte,  tynde  og 
lidet  brugelige  Ende  er  stedse  afbrudt,  om  tilfældig  eller  med 
Forsæt  er  vanskeligt  at  afgjøre.  Snarest  er  det  dog  for- 
sætlig, idet  enkelte  ere  tilhuggede  med  fine  Slag  tværs  over 
denne  Ende;  saaledes  indrettedes  Flækken  til  bedre  at  kunne 
føres  og  bruges.  Utvivlsomt  har  dens  Bestemmelse  været  at 
tjene  som   Kniv. 

Ribe  Amt.     Slaugs  Herred. 

26.  Vorbasse  Sogn,  Slauggaard,  Matr.  Nr.  1.  Mus.  Nr. 
A  15053—54.  Se  S.  161  Kortet  over  Gravpladsen,  Høi 
Nr.  6.    Hosstaaende  Fig.  18. 

Fig.  18.    Grav  I,  26. 


Lynggroet  Høining,  0,74-1,03  M.  høi,  10— 12  M.  bred. 
Høifylden  graat  Sand,  Undergrunden  Al.  Heri  var  der  fore- 
taget en  Nedgravning,  der  dog  havde  temmelig  utydelige 
Grænser.  Længderetningen  var  ØNØ.t.Ø. — VSV.t.V.  For- 
oven var  Graven  3,10  M.  lang,  1,50  M.  bred;  forneden 
2,70  M.  lang,  1,10  M.  bred.  Dybden  under  Alen  var  0,50  M. 
I  en  Afstand  af  0,85  M.  fra  Vestsiden  og  0,25  M.  fra  Syd- 

siden  fandtes  en  Stridsøxe  S.  M.  75,  liggende  vandret,  med 
Æggen  mod  S.,  Skaftsiden  mod  0.  En  Flintflække  laa  0,40  M. 
østlig  for  Øxen. 

27.  "Vorbasse  Sogn,  Slauggaard,  Matr.  Mr.  1.  Mus. 
Nr.  A  15067—68.  Se  S.  161  Kortet  over  Gravpladsen, 
Høi  Nr.  16.     Hosstaaende  Fig.  19. 

Fig.  19.    Gravene  I,  27  og  II,  10. 


2  ^Tt. 


Lynggroet  Høi,  som  til  den  ene  Side  hævede  sig  1,74  M., 
til  den  anden  løb  jævnt  over  i  en  naturlig  Høining.  I  Over- 
delen fandtes  over  hinanden  to  Stenlægninger,  sandsynligvis 
Grave  fra  Bronzealderen.  Derunder  fulgte  en  Overgrav  og 
en  Bundgrav  fra  Stenalderen,  om  hvilke  se  Gruppe  II,  10, 
S.  234  og  Gruppe  III,  8,  S.  250.  I  Undergrundens  Al 
fandtes  en  Nedgravning  af  ovalt  afrundet  Form,  men  med 
meget  utydelige  Grænser.    Længderetningen  var  0. — V.    For- 

oven  var  Længden  2,84  M.,  Bredden  1,70  M.;  forneden  2,18  M. 
og  0,60  M.  Nedgravningens  Dybde  var  0,70  M.  Paa  Gra- 
vens Bund  fandtes  en  Stridsøxe  (1)  S.  M.  72 — 73,  liggende  paa 
Siden,  med  Æggen  i  S.,  Skaftsiden  mod  0.  I  en  Afstand 
fra  denne  af  0,65  M.  optoges  en  Flintflække  (2). 

28.  Heinsvig  Sogn,  Daugaard,  Matr.  Nr.  3  a.  Mus.  Nr. 
A  15072— 73.     Fig.20. 

Lynggroet  Høi,  1,12 — 1,29  M.  høi;  i  Overdelen  et  stort 

Fig.  20.    Grav  I,  28. 


OYO. 


gravet  Hul.  Undergrunden  var  gult  Grus.  Heri  var  der 
sænket  en  trugformet  Fordybning,  hvis  Grænser  dog  vare 
temmelig  utydelige.  I  dennes  Bund  fandtes  et  aflangt,  ure- 
gelmæssig firkantet  Stenlag,  dannet  af  tæt  liggende,  ituslaaede 
Sten,  de  største  0,10  M.  Længden  i  0. — V.  var  1,85  M., 
Bredden  0,80  M.  Paa  Stenlaget  fandtes  tæt  ved  Sydkanten  og 
0,25  M.  fra  Vestkanten  en  Stridsøxe,  mellem  S.  M.  73  og  76, 
liggende  paa  Siden,  tværs  mod  Gravens  Længderetning,  med 
Æggen  i  S.  og  Skaftsiden  mod  0.  I  en  Afstand  af  0,75  M. 
fra  Øxen  optoges  en  Flintflække. 

Ringkjøbing  Amt.     Hammerum  Herred. 

29.  Skarrild  Sogn,  Skarrild  Overby,  Matr.  Nr.  18.  Mus. 
Nr.  A  12440—41.  Om  denne  Høi  se  Aarb.  f.  nord.  Oldk. 
1897  S.  199. 

1,30  M.  dybt  nedgravet  i  Undergrunden  fandtes  en  fir- 
kantet Grav,  omgiven  af  en  Ramme  af  Træ,  der  var  for- 
kullet, navnlig  indvendig.  Graven  har  mulig  havt  Dække, 
men  ikke  Underlag  af  Træ;  derimod  fandtes  forkullede  Grene 
og  Kviste  spredte  over  Bunden.  Umiddelbart  ved  den  vestre 
Ende  laa  en  Stridsøxe  S.  M.  81  og  c.  0,90  M.  østligere  en 
Flintflække. 

30.  Skarrild  Sogn,  Skarrild  Overby,  Matr.  Nr.  18.  Mus. 
Nr.  A  12431—32.     Omstaaende  Fig.  21. 

Høien  var  2,70  M.  høi  og  havde  et  Tværmaal  af 
16  M.  Fylden  bestod  af  gulbrun  Sandjord,  næsten  fuld- 
stændig fri  for  tilfældig  indkomne  Sten.  Undergrunden 
var  gult  Sand,  blandet  med  Grus.  Heri  var  der,  under 
Grave  fra  Bronze-  og  Stenalderen  (se  Gruppe  IV,  6, 
S.  265),  sænket  en  Grav  indtil  en  Dybde  af  0,90  M.  Den 
var  aflang  firkantet,  med  Længderetning  0. — V. ,  1,70  M 
lang  og  1,10  M.  bred.  Over  hele  Bunden  fandtes  et  Lag 
Trækul  (A).  Flere  Hundrede  her  optagne  Stykker,  0,04 — 0,5  M. 
store,  ere  af  E.Rostrup  bestemte  som  Egekul,  dels  af  ældre 
Stammer,  dels  af  Grene,  indtil  tynde  Kviste.  En  Del  af 
Kullene  vise  overordentlig  smalle  Aarringe,  nogle  knap  1/io  Mm. 
brede,  ganske  som  ved  de  nulevende  Ege  i  de  jydske  Purrekrat. 
Ovenpaa  Kullaget  fandtes  tæt  ved  det  sydvestre  Hjørne  en 
Stridsøxe  (1)  nærmest  S.  M.  74,  liggende  med  Æggen  i  NV., 
Nakken  i  SØ.,  og  med  Skaftsiden  vendende  opad.  c.  1  M. 
østligere  og  henimod  Gravens  Midtlinie  fandtes  en  Flint- 
flække  (2);  den  laa  i  Retning  NV.  — SØ.  Just  nord  for  denne 
sporedes  Rester  af  ubrændte  Knogler  liggende  i  en  spids 
Vinkel  mod  hinanden. 

31.  Skarrild  Sogn,  Lustrup  Huse,  Matr.  Nr.  17.  Mus. 
Nr.  A  12453—4. 

Aarb.  f.  nord.  Oldk.  og  Hist.  1898.  15 

En  stærkt  overpløiet  Høi,  c.  1,40  M.  høi  og  17 — 19  M. 
i  Tværmaal.  Fylden  bestod  af  mørk,  gulbrun  Sandjord; 
Undergrunden   viste  en  lignende  Masse,  blandet  med  Smaa- 

Fig.  21.    Gravene  [,  30  og  IV,  6. 


sten  og  Grus.  Omtrent  centralt  i  Høien,  0,20  M.  over  Un- 
dergrunden og  altsaa  ved  den  oprindelige  Jordflade  fandtes 
en  Stridsøxe  S.  M.  81  liggende  i  Retning  N.  t.V.— S.  t.  0., 
med  Æggen  mod  N.  og  Skaftsiden  mod  0.  I  en  Afstand  af 
c.  0,70  M.  nordøst  for  Øxens  Æg  optoges  en  Flintflække, 
liggende  i  Retning  NØ.— SV.,  0,03  M.  høiere  end  Øxen.  En 
større    Haandsten    laa    vestlig    for   Øxen    omtrent    i    samme 

Høide.  Mulig  har  den  været  sat  for  Vestenden  af  Graven, 
hvis  Grænser  ikke  kunde  iagttages.  —  Om  en  høiere  liggende 
Grav  i  samme  Høi  se  Gruppe  II,   15,  S.  236. 

Veile  Amt.     Tørrild  Herred. 

32.  Randbøl  Sogn,  Bindeballe,  Matr.  Nr.  2  d.  Mus. 
Nr.A  14720—21. 

En  Høi,  der  hævede  sig  c.  0,65  M.,  med  et  Tværmaal 
af  c.  14  M.  Fylden  var  graat  Sand,  Undergrunden  rødt 
Sand,  dækket  af  et  tyndt  Allag.  Heri  var  der  uddybet  en 
Grav,  hvis  Omrids  dog  kun  var  usikkert  bestemmeligt;  den 
skjønnedes  at  have  oval  Form  med  øst-vestlig  Længderetning. 
I  en  Dybde  af  0,68  M.  under  Alen  fandtes  en  Stridsøxe, 
nærmest  S.  M.  74,  liggende  med  Æggen  i  N. ,  Nakken  i  S. 
og  Skaftsiden  mod  0.  I  en  Afstand  af  0,55  M.  nordøst  for 
denne  optoges  en  Flintflække. 

Aarhus  Amt.     Hjelmslev  Herred. 

33.  Dover  Sogn,  Illerup,  Matr.  Nr.  12  a.  Mus.  Nr. 
A  15934—36.     Omstaaende  Fig.  22—23. 

En  overpløiet  Høi,  1,50  M.  høi  og  med  usikker  Om- 
kreds. Fylden  var  .helt  igjennem  fast,  gulgraat  Ler,  Under- 
grunden gult  Sand  og  Grus.  Strax  under  Overfladen  fandtes 
Rester  af  en  udstrakt,  flad  Stendynge,  hidrørende  fra  Sten- 
alderens Slutning  eller  fra  Bronzealderen.  Noget  dybere  og 
nedgravet  i  Undergrunden  fandtes  en  aflang,  firkantet  Ramme 
(B)  gjennemgaaende  af  større  Sten,  indtil  0,50  M.  store.  De 
laa  i  noget  forskjellig  Høide,  oftest  dannende  en  enkelt,  no- 
genlunde sluttet  Række.  Længderetningen  varVNV. — ØSØ., 
den  indvendige  Længde  2,20  M.,  Bredden  0,90  M.  Lidt  dy- 
bere, 0,40  M.  nedsænket  i  Undergrunden,  fandtes  et  aflangt, 
firkantet  Stenlag  (A),  dannet  af  smaa  Sten,  de  største  paa 
0,10  M.  Laget  havde  ganske  samme  Retning  som  Rammen; 
mod  Syd  laa  dets  Rand  nøie  under  Stenrækkens  Indside; 
ved   den    øvrige   Omkreds   var   der   et  Mellemrum   af  0,10 — 

0,30  M.  Stenene  laa  tæt  til  hverandre,  gjennemgaaende  kun 
i  et  enkelt  Lag  og  dannende  en  jævn,  meget  nær  vandret 
Flade,    1,92  M.   lang   og  0,75  M.  bred.     Før  Optagelsen   af 

1,72 


Ja^tJoA^vAoL 


5/tje^vtouvvAyuiA^^     Jo 


*~  tm.co  o 


CSC.^x-l—x-2 


or 


e^> 


S^je^+JLcu*  (fX 


-&. 


1 1  1 1  I  I  I  I  I  1 1 


Ct  100         So 


Fig.  22.    Tre  Grave  I,  33. 


tom. 


Billedet  Fig.  23  vare   nogle  Sten  uagtsomt  fjærnede  ved  det 
sydøstre  og  det  nordvestre  Hjørne. 

I  en  Høide  af  0,02  M.  over  Stenrammens  høieste  Punkt, 
altsaa  ved  Høibunden,  fandtes  en  Stridsøxe  (3),  forvittret, 
nærmest  S.  M.  72,  liggende  omtrent  i  N. — S.,  med  Æggen  i 

S.,  c.  0,12  M.  indenfor  Midten  af  Rammens  Nordside.  Umid- 
delbart paa  Stenlaget  fandtes  en  Stridsexe  (1)  S.  M.  75,  lig- 
gende paatværs  af  Gravens  Længderetning,  med  Æggen  iN. 


Fig  23.    To  Grave  I,  33,  seete  fra  Sydøst. 

og  Skaftsiden  mod  0.  Den  laa  c.  0,10  M.  fra  Lagets  sydlige 
Kant  og  0,40  M.  fra  Vestkanten.  I  en  Afstand  fra  denne 
af  0,40  M.  optoges  en  Flintflække  (2). 

Disse  Forhold  maa  utvivlsomt  opfattes  saaledes,  at  der 
har  været  3  Grave,  anlagte  over  hinanden  med  samme 
Længderetning.  De  to  underste  (A  og  B)  have  omtrent 
dækket  hinanden.     Den    øverste   har   ligget  noget  nordligere. 

Ved  Sydsiden  af  denne  sidste  Grav  har  Stridsøxen  3  havt  sin 
Plads.  Graven  B  har  ikke  indeholdt  Oldsager.  I  den  underste 
Grav  A  have  Stridsøxen  1  og  Flintflækken  2  været  nedlagte. 

Med  en  Stridsøxe  og  en  Flintøxe.    Med  en  Stridsøxe, 
en  Flintøxe  og  en  Flintflække. 

Stridsøxen  kan  være  ledsaget  af  en  Flintøxe,  hvortil  ofte 
kommer  en  Flintflække.  Det  er  da  oftest  ved  Nordsiden  af 
Graven  og  ligeover  for  Stridsøxen,  at  Flintøxen  har  sin  Plads; 
dog  kan  den  ogsaa  findes  ved  Sydsiden,  enten  øst  eller  vest 
for  Stridsøxen.  I  alle  Tilfælde  beholder  denne  sidste  sin  Plads 
som  den  første  og  vigtigste  Del  af  Udstyret,  hvortil  Arbeids- 
redskabet  kun  slutter  sig  som  en  Udvidelse  eller  et  Tillæg. 

Det  er  iøvrigt  vanskeligt  at  finde  en  Regel  for  Flint- 
øxernes  Leie  i  Graven  og  at  forstaa  alle  de  vexlende  For- 
hold. Vel  er  der  ofte  den  Forskjel  mellem  den  svære  og 
den  slanke  Øxe,  at  hin  ligger  paatværs  af  Gravens  Længde, 
denne  i  modsat  Stilling.  Har  den  første  været  skæftet  som 
Retøxe,  med  Skaftet  vinkelstillet  mod  Bladet,  den  sidste  som 
Meisel  eller  som  Tværøxe  med  Skaftet  mere  eller  mindre  i 
Flugt  med  Bladet,  ville  de  to  Former  i  det  anførte  forskjellige 
Leie  begge  have  havt  Skafterne  i  samme  Retning,  nemlig 
efter  Gravens  Længde.  Dog  findes  dette  forskjellige  Leie 
ikke  altid.  Nogenlunde  kunde  dette  vel  forklares  af,  at 
de  tykke  og  tynde  Flintblade  undertiden  have  byttet  Rolle 
i  Brugen  og  dermed  ogsaa  have  maattet  bytte  Stilling  i 
Graven.  Men  desuden  er  det  ikke  givet,  at  Skafterne  altid 
laa  efter  Gravens  Længde;  henimod  Enden  kunne  de  have 
ligget  tværs  over  Gravrummet  uden  at  strække  sig  hen 
over  Liget. 

Ribe  Amt.     Slaugs  Herred. 

34.  Vorbasse  Sogn,  Slauggaard,  Matr.  Nr.  1.  Mus.  Nr. 
A  15051—52.  Se  S.  161  Kortet  over  Gravpladsen,  Høi 
Nr.  4.     Hosstaaende  Fig.  24. 

Lynggroet  Høining,  der  hævede  sig  0,40 — 0,65  M.     Høi- 

fylden  graat  Sand,  Undergrunden  Al.  En  firkantet  Grav  med 
Længderetning  ØNØ. — VSV.  var  brudt  i  Algrunden,  2,10  M. 
lang,  foroven  1,02—1,15  M.,  i  Bunden  0,70  M.  bred.  Ned- 
gravningens Dybde  var  0,30  M.  Nederst  i  Graven  og  umid- 
delbart ved  dens  Sydside  laa  en  Stridsøxe  S.  M.  72,  paa- 
tværs  af  Gravens  Længderetning,  med  Æggen  i  N.  Øxens 
Skaftsider  ere  ensdannede,  saaledes  at  Skaftets  Retning  ikke 

Fig.  24.    Grav  1,  34. 

kan  angives.  Afstanden  fra  Vestsiden  var  0,75  M.  Ved 
Gravens  nordvestlige  Hjørne  laa  i  modsat  Retning  en  slank, 
tyknakket  Flintøxe  S.  M.  60.  Æggen  vendte  mod  Ø.1,  Nakken 
var  kun  c.  0,20  M.  fra  Gravens  Vestende.  Herefter  maa 
det  vistnok  antages,  at  Skaftet  har  vendt  imod  Øst,  efter 
Gravens  Længderetning,  og  at  Øxen  har  været  tværskæftet. 
35.  Vorbasse  Sogn,  Slauggaard,  Matr.  Nr.  1.  Mus.  Nr. 
A  15059—61.  Se  S.  161  Kortet  over  Gravpladsen,  Høi 
Nr.  11.     Omstaaende  Fig.  25 — 26. 


1    Dette   er  ikke  tydelig  gjengivet  i  Afbildningen. 

Lyngdækket  Høi,  1,40—1,61  M.  høi,  15,50  M.  bred. 
Fylden  graat  Sand,  Undergrunden  Al.  Heri  var  der  brudt 
en   firsidet   Grav   med  Længderetning  0. — V.,  2,66  M.  lang, 

Fig.  25.    Gravene  I,  35  og  III,  14. 


ion, 


1,90  M.  bred  og  0,40  M.  dyb  under  Alen.  Bunden  var  i  en 
Længde  af  1,75  M.  og  en  Bredde  af  0,90  M.  tæt  og  om- 
hyggelig lagt  med  smaa,  ituslaaede  Sten,  der  hvilede  paa  et 
Underlag  af  større,  runde  Sten.  Langs  med  dette  Lag  fandtes 
en   Del   mindre   Sten,   liggende  i  en  dog  ikke  sluttet  Række 

og  ved  Gravens  Ender  opstablede  i  Høide  med  Overkanten 
af  Alen.  Paa  Stenlaget  henlaa  nær  Sydkanten  og  0,30  M. 
fra  Vestkanten  en  Stridsøxe  (1)  S.  M.  73.  Den  laa  paa  Siden, 
tværs  mod  Gravens  Længderetning  og  med  Æggen  mod  N., 
Skaftsiden  mod  0.  Ved  det  nordlige  Hjørne  laa  i  modsat 
Retning  en  tyknakket,  slank  Tværøxe  (2)  S.  M.  62,  med  Æggen 
i  SV.;  dette  Leie  tyder  paa,  at  Skæftningen  har  været  som 
ved  Flintøxen  i  Grav  34.     En  Flintflække   (3)   optoges  ved 


Fig.  26.    Grav  I,  35,  seet  fra  Syd. 


Gravens  Midte,  i  en  Afstand  af  0,50  M.  fra  Stridsøxen.  — 
Om  Overgravene  i  denne  Høi  se  Gruppe  III,  14,  S.  253. 

36.  Vorbasse  Sogn,  Slauggaard,  Matr.  Nr.  1.  Mus.  Nr. 
A  15062-64.  Se  S.  161  Kortet  over  Gravpladsen,  Høi 
Nr.  14.     Omstaaende  Fig.  27. 

En  14  M.  bred  Høi,  der  hævede  sig  0,75—0,97  M. 
Under  blandet,  lysere  og  mørkere  Fyld  viste  Albunden  sig  i 
en  Dybde  af  0,86  M.  under  Høitoppen.  Der  var  i  Alen  gravet 
et  rundt  Hul,  3,10— 3,20  M.  bredt,  0,76  M.  dybt,  og  i  dettes 
Bund  var  der  atter  udgravet   et  mindre  Hul,  2,00 — 2,50  M. 

bredt,  0,65  M.  dybt,  Længderetningen  0. — V.     I  Bunden  af 
denne  Nedgravning  fandtes   en  Stridsøxe   S.  M.  81,  liggende 

Fig.  27.    Grav  I,  36. 


2  OTt. 


paa  Siden,  med  Æggen  i  0.,  Skaftsiden  mod  N.  —  en  tyk- 
nakket,  svær  Flintøxe  S.  M.  59,  liggende  paa  Bredsiden,  lige- 


s 

ledes  med  Æggen  mod  0.,  og  —  en  Flintflække,  0,50  M. 
øst  for  Stridsøxen.  De  to  Øxers  Leie  i  denne  Grav  er 
ganske  usædvanlig,  idet  Skafterne  maa  have  vendt  imod 
hinanden.  Mulig  staaer  dette  paa  en  eller  anden  Maade  i 
Forbindelse  med  den  ligesaa  eiendommelige ,  dobbelte  og 
meget  dybe  Nedgravning.  Denne  skulde  iøvrigt  simpelt  op- 
fattes som  hidrørende  fra  to  Gravlæggelser.  Enten,  og  dette 
sandsynligst,  er  den  høiere,  større  Grav  den  sidst  indrettede, 
eller  den  underste,  mindre  Grav  er  sænket  gjennem  Bunden 
af  den  høiere  liggende  og  ældre. 

37.  Vorbasse  Sogn,  Fitting,  Matr.  Nr.  1  a.  Mus.  Nr. 
A  15020—22.     Omstaaende  Fig.  28—29. 

En  overpløiet  Høi,  0,95— 1,06  M.  høi.  Under  Stenlæg- 
ninger fra  senere  Tidsafsnit  afdækkedes  en  i  den  faste  Al- 
bund  uddybet  Grav  med  Retning  0.— V.,  2,70  M.  lang, 
1,20  M.  bred  og  henved  0,50  M.  dyb.  Nederst  fandtes  et 
aflangt,  firkantet  Stenlag,  dannet  af  c.  0,15  M.  store  Sten; 
Længden  2  M.,  Bredden  0,75  M.  Ovenover  Lagets  vestlige 
Ende  sporedes  et  tyndt  Lag  opløst  Træ,  vistnok  Rester  af 
et  nedskredet  Dække  over  Graven.  Under  dette  Trælag  og 
umiddelbart  paa  Stenlaget  fandtes  en  Stridsøxe  (1)  S.  M.  72. 
Den  laa  paa  Siden,  0,55  M.  fra  Lagets  Vestkant,  med 
Æggen  mod  NNV.,  Skaftsiden  mod  ØNØ.  Øst  for  denne, 
ved  Midten  af  Gravens  Sydside,  fandtes  en  tyknakket,  svær 
Flintøxe  (2)  S.  M.  59,  hvis  Nakke  vendte  mod  0.  En 
Flintflække  (3)  laa  0,50  M.  sydøstlig  for  Stridsøxen. 

Aarhus  Amt.     Gjern  Herred. 

38.  Dallerup  Sogn,  Sorring,  Matr.  10  d.  Mus.  Nr.  A 
12474—75. 

En  delvis  sløifet  Høi,  der  hævede  sig  2  M.,  med  et 
Tværmaal  af  16  M.  Fylden  bestod  helt  igjennem  af  gult 
Sand.  Foroven  fandtes  Grave  fra  Bronzealderen,  hvis  dy- 
beste  Niveau   var  1,35  M.  under   Høitoppen.      Ved  den  op- 

rindelige  Jordflade  bredte  sig  en  stor,  flad  Stendynge,  der 
kun  afdækkedes  i  en  Længde  og  Bredde  af  5  M.  Kanten 
blottedes  dog  for  en  større  Del,  saaledes  at  det  kunde 
skjønnes,  at  Dyngen  var  langagtig  afrundet,  henved  7  M. 
lang,  5  M.  bred  og  længst  i  0.— V.     Der  var  flere  Lag  for 

Fig.  28.    Grav  I,  37. 

det  meste  store  Sten,  paa  0,17 — 0,37  M.  Mod  Syd,  hvor 
Dyngen  var  høiest,  naaede  den  en  Høide  af  0,69  M.  I 
Midten  saaes  en  aflang,  fuldkommen  stenfri  Aabning,  med 
Længderetning  0. — V.,  1,30  M.  lang  og  0,32  M.  bred.  I 
den  vestlige  Del  af  denne  Grav  fandtes  en  Stridsøxe 
S.  M.  73,  liggende  c.  0,75  M.  fra  Vestenden,  en  tyknakket, 
svær  Flintøxe  S.  M.  59,  men  skjævægget,  samt  en  Flintflække. 
Om  Gravformen  se  foran  S.  169. 

Med  en  Stridsøxe  og  to  Flintøxer.    Med  en  Stridsøxe 
og  en  Smalmeisel. 

Kun  i  enkelte  Grave  har  Stridsøxen  været  ledsaget  af 
to  Flintøxer.  Den  ene  af  disse  er  svær,  den  anden  slank. 
Ved  Siden  af  det  forskjellige  Leie,  som  disse  Former  ofte 
indtage,  tyder  dette  paa,  at  de  vare  forskjellige  Redskaber, 
der  tilsammen  dannede  et  fuldstændigt  Sæt. 

Den  tredie  Hovedform  af  denne  Tids  Ægværktøi,  Srnal- 


Fig.  29.    Grav  1,  37. 

meislen,  forekommer  forholdsvis  sjælden  i  disse  Fund;  dog 
er  den  truffen  i  flere  Grave1.  Det  er  stedse  en  tyknakket 
Retmeisel  S.  M.  126  af  ganske  almindelig  Art.  Forekomsten 
af  dette  utvivlsomme  Arbeidsredskab  ved  Siden  af  Stridsøxen 
bidrager  ikke  lidet  til  at  styrke  Antagelsen  af,  at  ogsaa 
Flintøxerne,  naar  de  optræde  under  samme  Forbindelse,  ere 
Værktøi,  ikke  Vaaben. 


1    A.  P.  Madsens   Undersøgelser  i   1897   i   Guldager  Sogn,    Skads 
Herred,    foretagne   for  den   antiqvariske   Samling  i   Ribe. 

Ribe  Amt.     Ribe  Herred. 

39.  Kalslund  Sogn,  Villebøl,  Matr.Nr.  11b.  Mus.  Nr. 
A  12032—34.     Fig.  30. 

En  Høi,  der  hævede  sig  1,70  M.,  med  et  Tværmaal  af 
17  M.  Fylden  bestod  af  Muldjord,  hvori  en  Del  Smaasten 
og  FlintafFald;  Undergrunden  var  gult  Sand  og  Grus.  Der 
var  heri  sænket  en  aflang,  firkantet  Grav  med  Længderetning 
0. — V.  Længden  var  indvendig  maalt  2,50  M.,  Bredden 
1  M.,  Dybden  0,95  M.   Gravens  Bund  var  lagt  med  ganske  smaa 


Fig.  30.    Grav  I,  39,  seet  fra  Øst. 

Sten ;  en  enkelt  stor  Sten  fandtes  ved  den  østre  Ende.  Ved 
Siderne  fandtes  store  Haandsten  stablede  ovenpaa  hverandre, 
undertiden  i  flere  Rækker,  indtil  Nedgravningens  Overkant. 
I  den  østre  Ende  og  ved  det  nordøstre  Hjørne  fandtes  dog 
ingen  Sten.  Graven  var  fyldt  med  mørk  Muldjord.  Paa 
Bunden  laa,  0,25  M.  fra  den  vestre  og  den  søndre  Side,  en 
tyknakket,  svær  Flintøxe  S.  M.  59  med  samme  Længderetning 
som  Graven  og  med  Æggen  i  Øst.  Lige  østen  for  denne 
fandtes  en  Stridsøxe  S.  M.  74  liggende  paa  Siden,  tværs 
mod  Gravens  Længderetning,  med  Æggen  i  S.  og  Skaftsiden 
mod  0.     En  tyknakket,  slank  Flintøxe  S.  M.  60  laa  1,35  M. 

fra  Østsiden  og  0,15  M.  fra  Sydsiden.     Om  en  yngre  Over- 
grav se  Gruppe  II,  3,  S.  232. 

Slaugs  Herred. 

40.  Vorbasse  Sogn,  Slauggaard,  Matr.  1.  Se  S.  161 
Kortet  over  Gravpladsen,  Høi  Nr.  13.    Mus.  Nr.  A  15069—71. 

Lynggroet  Høining,  0,42 — 0,47  M.  høi.  I  en  Dybde  af 
0,55  M.  fandtes  fast  Algrund.  Der  var  heri  brudt  en  aflang, 
firkantet  Grav  med  Længderetning  ØSØ.— VNV.,  2,25  M. 
lang,  0,80  M.  bred  og  0,34  M.  dyb.  Nær  Bunden  fandtes 
en  Stridsøxe,  vel  i  det  Hele  lignende  S.  M.  72,  men  uregel- 
mæssig formet,  noget  tilspidset  mod  Nakke  og  Æg  og  med 
noget  afrundede  Kanter.  Det  er  snarest  et  gammelt,  halvt 
omdannet  Stykke.  Øxen  laa  paa  Bredsiden,  tværs  mod  Gra- 
vens Længderetning,  med  Æggen  mod  N.  og  Skaftsiden  mod 
0.  Afstanden  fra  Gravens  vestre  Ende  var  0,65  M.,  fra 
Sydsiden  0,10  M.  I  en  Afstand  af  0,90  M.  mod  0.  og  0,30  M. 
fra  Gravens  Sydside  laa  i  modsat  Retning  en  Smalmeisel 
S.  M.  126,  med  Æggen  i  0. 

Med  en  Stridsøxe  og  Pilspidser. 

Sammen  med  Stridsøxer  af  den  ældste  Række  er  der  to 
Gange  truffet  et  Antal  tværæggede  Flintpile,  dannede  af 
Spaaner,  S.  M.  17.  De  laa  i  begge  Grave  tæt  sammen,  det 
ene  Sted  6,  det  andet  13  Stykker,  som  havde  der  været 
medgivet  den  Døde  et  Bundt  Pile;  hertil  har  der  vistnok  og- 
saa  været  føiet  en  Bue.  Paa  den  anden  Side  er  den  spidse 
Flintpil  næppe  truffen  i  sikre  Fund  sammen  med  Former,  der 
henhøre  under  Grupperne  I — III,  hvorimod  hyppig  i  de  øverste 
Grave,  Gruppen  IV,  i  hvilke  den  tværæggede  Pil  ikke  fore- 
kommer. 

Saafremt  der  tør  sluttes  fra  disse  Iagttagelser,  har  Bru- 
gen af  den  tværæggede  Pil  været  bevaret  fra  den  ældre  Sten- 
alder gjennem  den  tidligere  Del  af  den  yngre  Stenalder.  Den 
spidse  Pil  i  dens   forskjellige  fine  og  skjønne  Former  skulde 

først   være   fremkommen   meget   sent.     Foruden    det  her  be- 
skrevne Fund  se  Aarb.  f.  nord.  Oldkynd.  1897  S.  202. 

Ringkjøbing  Amt.     Hammerum  Herred. 

ål.  Assing  Sogn,  Bukjær,  Matr.  Nr.  8  a.  Mus.  Nr.  A 
14667-81. 

En  ved  større  Nedgravninger  stærkt  beskadiget  Høi,  der 
havde  et  Tværmaal  af  18  M.  og  en  Høide  af  2,10  M.  Høi- 
fylden  bestod  af  graagult,  stenfrit  Sand;  Undergrunden  var 
gult,  stenblandet  Sand.  Pladsen  for  en  Undergrav  angaves 
af  et  aflangt,  firkantet  Lag  rent  Sand  uden  Sten  og  tillige 
mørkere  end  den  omgivende  Grund.  Graven  var  aflang  fir- 
kantet med  Længderetning  0. — V.,  c.  3  M.  lang  og  1,35  M. 
bred;  Bunden  i  Graven  laa  0,50  M.  dybt  i  Undergrunden. 
Enkelte  større  og  mindre  Sten  fandtes  uregelmæssig  spredte 
ved  Siderne.  Paa  Gravens  Bund  laa  en  tyknakket,  slank 
Flintøxe  S.  M.  60,  med  Æggen  i  SSV.,  0,90  M.  fra  Gravens 
Vestside  og  0,40  M.  fra  dens  Sydside.  Kun  faa  Cm.  mod 
NNØ.  laa  en  Stridsøxe  nærmest  som  S.  M.  72,  men  saa  op- 
løst, at  den  smuldrede  hen  ved  Berøring.  Den  laa  med  Æg- 
gen i  N.  og  Skaftsiden  mod  0.  Lige  øst  for  denne  Øxe  fandtes 
13  smaa,  tværæggede  Pile  S.  M.  17,  de  tre  af  dem  dannede 
af  Spaaner  af  slebne  Flintredskaber.  Om  en  høiere  liggende 
Grav  se  Gruppe  III,  3,  S.  246. 

Med  en  Stridsøxe  og  to  Ravskiver. 

En  Del  Fund  have  indeholdt  to  runde  Ravskiver  S.  M. 
262,  begge  stedse  af  samme  Størrelse,  Form  og  Forarbeid- 
ning.  De  større,  indtil  0,10  M.  brede,  ere  saa  noget  nær 
kredsrunde,  med  een  flad  og  en  jævnt  hvælvet  Side,  der 
mødes  i  en  tyk,  afrundet  og  vel  ogsaa  afslidt  Kant  (Fig.  31). 
Ved  Midten  findes  en  Gjennemboring  til  en  Snor.  Den  flade 
Side  giver  sig  tilkjende  som  Bagsiden  ved  oftere  at  være 
uafpudset  og  at  frembyde  kj endelige  Mærker  af  Tildannelsen, 
navnlig  Furer,   fremkomne  ved  Ravets  Gjennemsavning  med 

